Interview Atelier Ryza 3: Alchemist of the End & the Secret Key bersama Producer & Character Designer!

Game JRPG terkenal Atelier Ryza 3: Alchemist of the End & the Secret Key akan datang tidak lama lagi, dan buat kali pertama, ia menandakan seorang heroin mengekalkan statusnya sebagai protagonis sepanjang keseluruhan trilogi. Sejak permulaannya dalam Atelier Ryza: Ever Darkness & the Secret Hideout dan Atelier Ryza 2: Lost Legends & the Secret Fairy, watak utama Ryza kini semakin matang selepas mengharungi pelbagai cabaran.

Kini tiba masanya untuk melihat kesimpulan kisahnya sebelum kita mengucapkan selamat tinggal kepada heroin tercinta ini. Demi belajar lebih lanjut tentang game ini, kami berjaya menemu bual Producer Junzo Hosoi dan Character Designer Toridamono untuk maklumat tambahan.

Producer Junzo Hosoi
Terdapat seramai 11 watak yang boleh digunakan dalam Atelier Ryza 3, jadi apakah yang dipertimbangkan oleh pasukan pembangunan untuk soal keseimbangan setiap watak?
Junzo Hosoi: Setiap watak mempunyai ciri-ciri mereka sendiri. Ada situasi di mana beberapa musuh tertentu dalam game memerlukan watak-watak tertentu untuk menyerang bagi proses lebih lancar. Tetapi kami juga berfikir keseimbangan reka bentuk untuk keseluruhan kekuatan watak supaya pemain boleh bermain dengan selesa hingga akhir tidak kira apa peranan yang mereka pilih.

Jumlah wataknya agak banyak, jadi bagaimana tentang plot dan persembahan naratif? Bagaimana anda menunjukkan setiap kelebihan mereka?
Junzo Hosoi: Kami sebenarnya memutuskan untuk mempunyai 11 watak [utama] pada permulaan pembangunan game ini. Kami telah memberi perhatian kepada banyak watak yang boleh menyebabkan masalah pada bahagian naratif. Oleh itu, kami meminta Encik Takahashi (Yashichiro Takahashi) untuk menulis skrip, dan berkata;
“Kami akan mempunyai kesemua 11 watak dalam game kali ini, jadi sila aturkan supaya setiap watak mempunyai persembahan yang hebat dan menyerlah dalam cerita”.
Supaya skrip dapat mengekalkan peranan yang seimbang untuk setiap watak dan tetap menjadikan Ryza sebagai watak utama untuk keseluruhan cerita.
Dalam Atelier Ryza 3, ketika usianya meningkat; adakah anda mempunyai sebarang imej istimewa atau butiran khas yang memfokuskan pada usianya?
Toridamono & Junzo Hosoi: Sebenarnya dalam keseluruhan siri Atelier Ryza, saya percaya bahawa tanggapan paling kuat daripada pemain – masih adalah Ryza dari Atelier Ryza 1. Saya tidak mahu memusnahkan fikiran “Ryza yang paling mengagumkan” dalam fikiran pemain dan pada masa yang sama, reka bentuk Ryza mengandungi gaya kematangan kerana usianya sekarang. Jadi ini adalah tumpuan khusus saya pada bahagian itu.
Sebagai contoh, reka bentuk watak Ryza dalam Atelier Ryza 1 adalah seorang gadis kecil daripada ladang. Dia sebenarnya adalah seorang gadis kecil yang sangat nakal dan cara untuk menampilkan personaliti lebih matang dalam Atelier Ryza 3 selepas mengalami pengembaraan game pertama dan game kedua adalah bahagian yang kami tekankan dalam reka bentuk kali ini.

Keseluruhan peta Atelier Ryza 3 sangat luas dan terbuka, jadi adakah ‘playability-nya’ berbeza daripada game sebelum?
Junzo Hosoi: Kami telah menyediakan elemen penerokaan pada peta terbuka yang besar, iaitu “penerokaan mercu tanda” yang baru disebut dalam siaran langsung baru-baru ini. Ini ialah gameplay yang tidak tersedia dalam siri Atelier Ryza lain setakat ini, dan saya percaya bahawa pemain akan segera faham ini adalah elemen yang berbeza daripada judul sebelumnya.
Pada masa yang sama, kerana peta menjadi lebih besar, saya juga faham bahawa pemain akan mengambil masa yang lebih lama untuk melakukan perjalanan. Untuk mengelakkan pemain menghabiskan terlalu banyak masa dalam perjalanan, kami melaksanakan beberapa reka bentuk lain; iaitu membenarkan pemain mengumpul barangan semasa berjalan atau berlari dan lain-lain. Ini adalah poin pertama.
Poin kedua ialah, apabila bertemu dengan musuh, anda akan terus memasuki pertempuran dengan lancar dan selepas pertempuran berakhir, anda akan kembali ke tempat sebelum pertempuran bermula. Saya percaya bahawa kedua-dua poin ini tidak ada dalam siri Atelier Ryza yang lalu.
Dari segi cerita, Atelier Ryza 3 masih seperti game pertama dan kedua, yang bertemakan kisah musim panas. Adakah terdapat makna khusus untuk susunan ini?
Junzo Hosoi: Terdapat dua sebab utama mengapa saya memilih untuk membuat pengaturan ini. Pertama, saya berpendapat bahawa cerita yang berlaku pada musim panas yang singkat adalah saat yang agak melankoli apabila ia berakhir.
Anda akan merasa musim panas amat panjang di Jepun. Jadi kami berpendapat bahawa secara tradisi, musim panas adalah musim yang membawa perubahan dan perkembangan.
Harapan saya ialah untuk mempersembahkan proses perkembangan; proses Ryza perlahan-lahan berubah menjadi dewasa melalui kisah musim panas dalam tiga karya ini (siri Atelier Ryza). Jadi ini adalah salah satu sebab mengapa saya memilih musim panas sebagai tema siri Atelier Ryza.
Sebab kedua ialah saya rasa musim panas adalah tentang zaman muda. Bagi Ryza dan apa yang mereka lakukan pada musim panas – iaitu pengembaraan – adalah simbol masa muda mereka. Apabila musim panas berakhir, ini bermakna cerita itu akan berakhir, jadi gabungan musim panas dan dunia fantasi juga menjadi sebab saya memilih pendekatan naratif sedemikian.

Mekanisme pertempuran dalam game ini berkait dengan ‘key’, di mana kita boleh menggunakan ‘key’ untuk mendapat kesan tambahan. Ia juga mempunyai buff yang boleh membuat semua tindakan menjadi 0 (apabila tindakan adalah 0, watak boleh menyerang). Adakah projek-projek akan datang mempunyai keinginan untuk berkembang ke arah pertempuran real-time?
Junzo Hosoi: Dari segi pemerhatian saya sendiri terhadap trend gaming semasa di dunia, apa yang dipanggil aksi real-time/pertempuran real-time sebenarnya adalah reka bentuk mainstream bagi game. Saya juga merasakan bahawa siri Atelier juga mesti melangkah ke arah trend ini pada masa hadapan.
Tetapi kerana siri Atelier mempunyai sistem tradisional sendiri; ia mustahil untuk menukarnya serta-merta menjadi game aksi real-time sepenuhnya. Saya masih menilai bagaimana untuk mengaplikasikan elemen itu pada game, tetapi pada masa ini saya tidak mempunyai idea tertentu. Apa yang boleh saya kata ialah hala tuju ini adalah perkara seterusnya yang akan kita cuba lakukan.
Mekanisme ‘key’ yang diperkenalkan dalam game ini sebenarnya merupakan idea yang sangat berani dan menarik. Kemudian kami juga telah menyebut bahawa sistem ‘key’ akan mempunyai beberapa kesan penting pada penerokaan dan sistem dalam game, jadi saya ingin bertanya apakah inspirasi memilih ‘key’ sebagai elemen penting dalam game ini? Adakah item ‘key’ mempunyai sebarang kepentingan istimewa?
Junzo Hosoi: Sebab mengapa kami memilih ‘key’ sebagai elemen baharu adalah kerana saya baru sahaja menyebut bahawa percubaan baharu kami untuk menjadikan siri Atelier sebagai game penerokaan dunia terbuka.
Kami berharap untuk mempunyai sistem yang boleh berjalan melalui semua elemen dalam game apabila kita membangunkan aspek penerokaan. Sistem ini mestilah untuk penerokaan, untuk mengumpul, untuk sistem sintesis dan sebagainya – semuanya mempunyai kesan ke atas keseluruhan sistem, dan kemudian kita memilih untuk menggunakan ‘key’ sebagai simbol elemen tersebut selepas penilaian.
Kedua adalah tentang makna istimewa bagi bahagian ‘key’, saya hanya boleh mendedahkan bahawa key dan plot ini mempunyai hubungan yang sangat rapat, jadi ia bukan sahaja tentang hubungan yang rapat dengan sistem; cerita juga harus mempunyai tandem yang sangat rapat.

Apakah jenis pengalaman baharu yang akan dibawa oleh penambahan sistem memasak kepada penerokaan dan pertempuran?
Junzo Hosoi: Sistem memasak dalam reka bentuk game ini adalah sistem yang hanya membawa buff, iaitu, kesan tambahan. Ia tidak akan mempunyai apa-apa debuff atau kesan sebaliknya.
Memandangkan ini adalah penghujung siri ini, sebagai tambahan kepada watak yang diumumkan, adakah watak lain yang muncul dalam game pertama dan kedua berpeluang untuk muncul dalam game ketiga ini, atau menerima kisah mereka sendiri?
Junzo Hosoi: Walaupun mereka tidak ada dalam watak yang diumumkan, namun beberapa watak dalam game pertama dan kedua juga akan muncul dalam game ketiga.

Ryza nampaknya merupakan watak pertama yang menjadi protagonis berturut-turut untuk trilogi siri. Saya ingin bertanya adakah ini akan menjadi trend baharu untuk siri Atelier pada masa hadapan?
Junzo Hosoi: Kali ini, siri Atelier Ryza dianggap sebagai preseden; bahawa watak yang sama terus menjadi watak utama untuk menjalankan plot yang dibahagikan kepada tiga bahagian. Ini merupakan sesuatu yang kita lakukan sekarang, jadi ini akan menjadi salah satu daripada pilihan masa hadapan, tetapi ia tidak semestinya akan menjadi kebiasaan untuk keseluruhan siri.
Walaupun siri Atelier Ryza akan berakhir, tetapi jika peminat sangat memintanya, adakah ada peluang untuk melihat Ryza pada masa hadapan dalam karya lain?
Junzo Hosoi: Sebenarnya dalam keseluruhan siri Atelier, dua siri Atelier lain telah melakukan kerja kolaborasi. Jika pemain mempunyai suara sokongan yang sangat bersemangat dalam hal ini, mungkin pada masa hadapan Ryza juga akan debut dalam cara yang sama di kolaborasi Atelier lain.

Memandangkan Atelier Ryza 3 adalah penghujung siri, sebagai tambahan kepada watak dan adegan terdahulu yang muncul, adakah game ini juga mempunyai beberapa tribut lain kepada dua game pertama? Atau adakah terdapat kandungan yang biasa dilihat oleh pemain sekali pandang?
Junzo Hosoi: Watak dan peta yang muncul dalam game pertama dan kedua akan muncul dalam game ketiga. Tetapi sebagai tambahan, kali ini kita akan mengakhiri semua misteri yang tidak dapat diselesaikan dan plot yang tidak dapat dijelaskan daripada game pertama dan kedua dalam Atelier Ryza 3.
Oleh kerana tema Atelier Ryza 3 adalah mengenai ‘perpisahan’, jadi untuk tema ‘perjalanan terakhir’ ini, apakah butiran kecil yang patut disimpan? Bolehkah penerbit memberi jawapan kepada pemain?
Junzo Hosoi: Sebab mengapa kami kata ini perjalanan terakhir adalah kerana watak Ryza kali ini akan menemui kunci ajaib, jadi dia mesti pergi ke empat kawasan yang berbeza untuk menjalankan pengembaraan terakhirnya. Dalam proses, dia akan menemui perjalanan hidupnya semula dan tahu apa yang perlu dia lakukan, dan beralih ke fasa “dewasa”.
Jadi ini akan menjadi pengembaraan terakhirnya. Pemain sendiri dapat merasakan dengan jelas bahawa ini akan menjadi perjalanan terakhir Ryza, manakala skil baharu Ryza juga akan menyedarkan pemain bahawa ini benar-benar adalah pengembaraan terakhirnya. Kedua-dua bahagian ini akan dicerminkan dan akan bertindak balas kepada tema perjalanan terakhir.

S: Kisah trilogi siri Atelier Ryza sangat lengkap. Adakah siri ini akan dianimasikan jika ada peluang?
Junzo Hosoi: Saya sangat gembira jika ia boleh dianimasikan.
Siri Atelier Ryza akhirnya telah selesai. Apabila pasukan produksi melihat kembali siri itu, apakah yang mereka rasa istimewa tentang game itu. Adakah ia reka bentuk watak, cerita atau gameplay yang menjadikannya begitu popular?
Junzo Hosoi: Saya melihat kembali sebab mengapa siri Atelier Ryza boleh menjadi begitu popular, dan sudah tentu, faktor yang sangat-sangat besar adalah kerana –yang kini duduk di sebelah saya – watak oleh Toridamono-sensei sangat popular. Ini  adalah penunjuk penting bagi populariti siri itu. Tetapi bukan hanya kerana watak, susunan plot juga diterima baik oleh majoriti pemain.
Jadi pada pemerhatian saya sendiri, siri itu bukan sekadar game yang hanya laris kerana wataknya. Game itu sendiri sebenarnya bagus dalam kualiti dan pemain menyukainya. Kisah game ini menarik ramai pemain untuk membeli game, untuk menyertai dunia fantasi ini. Jadi saya fikir elemen game ini juga berada di tempat yang betul untuk mencapai pemain dan menjadikannya begitu popular.

Sistem sintesis dalam game terkenal kerana ‘simple’ dan kemudahan penggunaannya. Sebagai kisah terakhir dalam siri Atelier Ryza, bagaimana pasukan pembangunan mengekalkan gaya sistem sintesis ini sambil meningkatkan kedalaman dan playability?
Junzo Hosoi: Dalam Atelier Ryza 3, sistem sintesis sudah lebih mudah digunakan. Memperkenalkan elemen ‘key’ baharu ke dalamnya adalah bahagian yang paling berevolusi dalam Atelier Ryza 3. Disebabkan elemen ‘key’ ini, pemain baharu boleh membuat item lebih mudah, dan jika anda adalah pemain yang mengejar barang, lebih banyak ‘key’ yang anda miliki akan meningkatkan peluang untuk terus mengkaji lebih banyak sistem sintesis.
Ini adalah bahagian paling maju saya rasa selepas menambah sistem ‘key’ ke dalam sistem sintesis.
Mesej kepada pemain?
Junzo Hosoi: Keseluruhan trilogi Atelier Ryza dibantu sokongan pemain yang sangat bersemangat hingga ia dapat dikembangkan menjadi karya yang begitu popular. Terima kasih kepada sokongan dan bantuan semua orang, supaya keseluruhan siri Atelier boleh dikembangkan hingga ke titik perubahan dalam bahagian ini.
Jadi saya berharap majoriti pemain dapat terus menyokong kerja ini untuk terus berkembang.
Toridamono: Saya sebenarnya bertanggungjawab untuk melukis reka bentuk watak dan ilustrasi sepanjang proses pembangunan, jadi saya tidak tahu sama ada sesuai untuk saya menyebut perkataan ini dan bukannya pasukan produksi.
Tetapi daripada sudut pandangan peribadi, saya rasa orang suka watak-watak saya, terutamanya watak Ryza yang membuatkan saya berasa sangat bersyukur. Saya ingin mengucapkan terima kasih.

Bagi mereka yang berminat, Atelier Ryza 3: Alchemist of the End & the Secret Key akan dikeluarkan untuk PlayStation 5, PlayStation 4, Switch dan PC melalui Steam pada 2 24 Mac di seluruh dunia.
Jangan lupa untuk ikuti kami di TikTok!
  @gamersantaimy
Tags: Atelier Ryza 3interviewJunzo Hosoi


[BlizzCon 2019] Descent of Dragons menjadi expansion terbaru Hearthstone dan menampilkan mode AUTO CHESS sendiri! [UPDATED]

Expansion ketiga dan terakhir Year of the Dragon milik Hearthstone ialah Descent of Dragons, dan seperti namanya, ia penuh tentang naga. Expansion ini baru saja diumumkan oleh pengarah kreatif Hearthstone, Ben Thompson di BlizzCon, yang menjanjikan “lebih banyak naga dari sebelum ini.”

Expansion ini akan dilancarkan pada 10 Disember dan menamatkan jalan cerita yang berlangsung tahun ini. Thompson berkata Descent of Dragons terdiri daripada beberapa mekanik baru dan kata kunci baru: Invoke. Kad yang digunakannya adalah Galakrond, kad hero baru yang boleh ditingkatkan melalui tiga bentuk berbeza.

Seperti yang anda dapat lihat di bawah, kesan cost reduction-nya cukup gila, dan semua pemain akan menerima salinan percuma Galakrond setelah login semasa hari pelancaran.

Galakrond hanya boleh didapati untuk kelas E.V.I.L. – Priest, Rogue, Shaman, Warlock, dan Warrior -tetapi hero baik akan mempunyai beberapa helah kuat lain. Khususnya: setiap kelas akan diberi kad legendary dragon sendiri. Druid mendapat versi baru Ysera, yang kelihatan seperti kad CC untuk late game.

Descent of Dragons mengandungi 10 kad Legendary Dragon baru, termasuk satu untuk setiap kelas Hearthstone. Perkara lain yang menyokong tema naga expansion ini adalah kad Dragon Breath baru yang tersedia untuk setiap kelas dan menyediakan bonus tambahan jika anda memegang Dragon.
Druid, Hunter, Mage, dan Paladin boleh mendapat ganjaran berharga dengan melengkapkan Sidequests baru. Walaupun ia tidak ada pada awal permainan, anda boleh mempunyai dua hero di dalam dek dan mereka juga boleh dimainkan bersama dalam Quests dan Sidequests berbeza!

Sebelum dilancarkan, pemain boleh membuat pembelian kad pek Descent of Dragons berbeza: bundle 60-pack, yang merangkumi Kad Legenda emas dan kad pek The Shattering; atau bundle Mega pek 100 besar, yang termasuk bonus dan hero Deathwing baru. Bundle ini disediakan untuk $49.99 dan $79.99. Kedua-dua bundle ini termasuk akses awal untuk Hearthstone: Battlegrounds. Kamu boleh membuat pembelian di laman rasmi mereka di sini.

Yang mengejutkan, Hearthstone juga akan melancarkan mode baru, yang dikatakan oleh Thompson telah diilhami oleh Auto Chess dan diberi nama Hearthstone Battlegrounds.
Hearthstone: Battlegrounds adalah 8-player auto-battler yang memaparkan 24 Heroes unik, di mana pemain akan merekrut minion, menyusun mereka dengan strategik, dan menonton mereka bertarung untuk kemenangan. Mode permainan percuma ini direka menggunakan Hearthstone sebagai asas, tetapi
ia tidak memerlukan menyusun atau mengumpul koleksi kad.

Battlegrounds juga akan tersedia dengan segera. Mode ini masuk ke akses awal pada 5 November, dengan syarat anda pre-purchase Descent of Dragons, mempunyai Tiket Virtual BlizzCon, atau berada di konvensyen. Selepas seminggu, beta terbuka untuk Battlegrounds akan dilancarkan pada 12 November.
Jangan lupa untuk ikuti kami di TikTok!
  @gamersantaimy
Tags: Blizzcon 2019Descent of DragonsGalakrondhearthstoneHearthstone BattlegroundsInvokeYear of the Dragon


Malaysia Kedua Terbaik Untuk Rules of Survival SEA, Membawa Pulang MYR 48, 000!

Pasukan e-sukan Rules of Survival Malaysia, ‘8X’ berjaya meraih tempat kedua semasa Grand Final Kejohanan SEA pada hujung minggu lepas. Mereka terdiri daripada  4 orang anak muda dari tanah air yang hebat, berjaya membawa pulang wang sebanyak MYR 48, 000.

Mereka berkata yang kemenangan itu diperoleh apabila mereka banyak melakukan kajian yang sangat teliti akan corak permainan pihak lawan, iaitu permainan pihak Thailand. 4 orang anak muda tersebut bernama Raden Amer Farouqi Radin Jayakasuma ( Kapten), Muhammad Afiq Abdul Aziz, Muhammad Abdul Samad dan Muhammad Danial Shahrom. Kejohanan ini berlangsung di Bangkok, Thailand. Beberapa negara lain juga turut serta dalam kejohanan SEA kali ini termasuk Filipina, Singapura, Vietnam, Indonesia dan Brunei.
Jadi, kami ingin mengucapkan tahniah kepada mereka yang berjaya mengharumkan nama Malaysia di persada dunia!
Jangan lupa untuk ikuti kami di TikTok!
  @gamersantaimy
Tags: MalaysiaRules of Survival


Loot Box dan Judi di Kalangan Budak-Budak

Di UK, Gambling Commission ada cakap yang loot box dari video game adalah antara punca kepada peningkatan budak-budak yang mempunyai masalah dalam perjudian. Dalam masa 2 tahun lepas, jumlah budak-budak yang diklasifikasikan sebagai ada “gambling problems” meningkat 4 kali ganda; which is 50,000 orang.

Mekanisma loot box semakin hari semakin kontroversi dalam video game. Macam Star Wars Battlefront II ada offer boleh receive random item dengan membelinya guna duit betul. PUBG pun ada buat. Dan odds untuk dapat rare item plak tinggi. Mana tak ketagih bang…

Daripada statistik Gambling Commission, 39% budak umur 11-16 ada spend duit untuk gambling pada tahun 2017, 14% ada spend duit untuk gambling minggu lepas. Lagi tinggi rate daripada yang tonggang, isap rokok dan isap dadah. Demm.
Laporan ni cadangkan ada hubungan antara loot box dan gambling. 31% young adult kata diorang ada guna duit untuk beli loot box. 3% plak mengaku participate dalam skin gambling seperti dalam CS:GO. 13% plak mengaku main game gambling.

Dan semestinya bukan loot box saja yang dikaitkan, online gambling pun kena. Ye la sebab senang sangat nak berjudi skang ni. Iklan-iklan judi masa game Premier League pun kena. Setakat ni apa yang boleh buat untuk kawal masalah ni masih lagi tak clear. Tapi dengan game macam FIFA yang famous dikalangan orang muda kat UK, mungkin ianya boleh diketengahkan bahawa adakah mekanisma loot box ni patut ke masuk ke dalam game yang dimainkan oleh golongan bawah 18 tahun ni.
Nasib aku tak main judi. Paling tinggi pun main Fantasy Premier League.
Jangan lupa untuk ikuti kami di TikTok!
  @gamersantaimy
Tags: gamblinggambling commissionloot boxonline gambling


Akses Awal Unreal Engine 5 kini dah dibuka! Inilah masanya untuk Pemaju Game Beraksi!

Unreal Engine 5 kini memberi peluang kepada pemaju permainan dan pencipta di semua industri untuk merealisasikan kandungan dan pengalaman 3D masa depan generasi seterusnya dengan kebebasan, kesetiaan, dan fleksibiliti yang lebih tinggi daripada sebelumnya. Chance Ivey, Pereka Teknikal Kanan di Epic Games dan Galen Davis, Produser / Evangelist untuk Quixel di Epic Games memberikan pandangan pertama mengenai alat dan permainan pembangunan permainan baru yang akan tersedia dengan Unreal Engine 5.

“Hari ini, kami dengan bangga mengumumkan bahawa Akses Awal ke Unreal Engine 5 kini tersedia. Walaupun tujuan utama kami adalah untuk UE5 untuk memberi kuasa kepada pencipta di semua industri dengan memberikan kandungan dan pengalaman masa nyata yang menakjubkan, binaan Akses Awal ini ditujukan untuk pembangun permainan yang suka hidup di tepi pendarahan untuk memulakan ujian dan memprototaip permainan mereka yang seterusnya.”

Pembinaan Akses Awal Unreal Engine 5 ini belum siap untuk produksi, tetapi di sinilah, untuk pertama kalinya, anda dapat memanfaatkan beberapa teknologi yang menimbulkan begitu banyak kegembiraan ketika dipamerkan dalam pengumuman tahun lalu. Berikut adalah senarai ciri baru utama yang sedia untuk diuji di akses awal.
 Nanite

Nanite adalah sistem geometri mikropolis yang maya yang membolehkan anda membuat permainan dengan banyak butiran geometri, menghilangkan kerja yang memakan masa dan membosankan seperti membuat butiran ke peta biasa atau mengarang LOD secara manual.
Lumen

Seterusnya adalah Lumen, penyelesaian pencahayaan global yang dinamik sepenuhnya. Dengan Lumen, anda dapat membuat pemandangan dinamis dan dapat dipercaya di mana pencahayaan tidak langsung menyesuaikan diri dengan cepat kepada perubahan pada pencahayaan langsung atau geometri — misalnya, mengubah sudut matahari dengan waktu siang, menyalakan lampu suluh, atau membuka pintu luar.
Dunia Terbuka

Epic kini menjalankan misi berterusan untuk membuat penciptaan dunia terbuka lebih cepat, lebih mudah, dan lebih kolaboratif untuk pasukan dari semua ukuran. Hari ini, anda boleh mencuba beberapa langkah yang akan membawa ke sana.
Pertama, ada sistem Partition Dunia baru yang secara automatik membahagi dunia menjadi grid dan mengalirkan sel yang diperlukan apabila diperlukan. Kemudian, ada sistem Satu Fail Per Pelakon baru yang menjadikan kolaborasi lebih mudah — anda dan ahli pasukan anda kini dapat bekerja secara serentak di kawasan yang sama di Dunia yang sama tanpa menginjakan jari kaki masing-masing.
Akhirnya, Lapisan Data membolehkan anda membuat variasi yang berbeza dari Dunia yang sama — seperti versi siang dan malam, atau set data tertentu yang diaktifkan melalui permainan — sebagai lapisan yang ada di ruang yang sama.
Animasi

Melangkah terus ke luar Unreal Engine untuk membuat atau mengedit animasi memakan masa dan menyakitkan, serta penghalang untuk lelaran. Itulah sebabnya dalam Unreal Engine 5, diperluas dan dipertingkatkan set alat animasi untuk membolehkan anda membina watak yang sangat terperinci dengan sesuai konteksnya.
Alat mesra artis seperti Control Rig membolehkan anda membuat rig dengan cepat dan membahaginya dengan pelbagai watak; letakkan mereka di Sequencer, dan gunakan Pose Browser yang baru untuk menyimpan dan menerapkan pose sebagai aset; dan gunakan  Full-Body IK baru untuk membuat pergerakan semula jadi dengan mudah. Sementara itu, Motion Warping membolehkan anda menyesuaikan gerakan akar watak secara dinamik agar selaras dengan sasaran yang berbeza.
MetaSounds

Dengan UE5, Epic memperkenalkan cara baru untuk membuat audio. MetaSounds adalah sistem berprestasi tinggi yang menawarkan kawalan sepenuhnya ke atas sumber grafik generasi audio DSP, yang membolehkan anda mengurus semua aspek rendering audio untuk mendorong pengalaman audio prosedural generasi seterusnya.
MetaSounds mirip dengan bahan yang dapat diprogramkan dan menghasilkan pipeline, membawa semua faedah pembuatan kandungan prosedural ke audio yang dibawa oleh Material Editor untuk shader: aset yang didorong oleh data dinamik, kemampuan untuk memetakan parameter permainan untuk pemutaran suara, peningkatan aliran kerja yang besar, dan banyak lagi.
UI Editor & aliran kerja yang dipertingkatkan

Di UE5, Unreal Editor mendapat penampilan baru yang segar, aliran kerja yang diperkemas, dan penggunaan harta tanah skrin yang dioptimumkan, menjadikannya lebih mudah, cepat, dan lebih senang digunakan.
Ciri-ciri baru dalam binaan Akses Awal ini merangkumi kemampuan untuk memanggil dan menyimpan Content Browser dengan mudah dan menyambungkan mana-mana tab penyunting ke bar sisi yang boleh dilipat, membebaskan lebih banyak ruang untuk interaksi pandangan; sistem kegemaran baru untuk akses cepat ke harta tanah yang sering digunakan di panel Details; butang Create baru pada bar alat utama yang memudahkan meletakkan watak ke dunia anda; dan aliran kerja yang lebih lancar dan lebih mudah untuk membuat projek baru.

Mulakan dengan Akses Awal Unreal Engine!
Anda kini boleh memuat turun Akses Awal Unreal Engine 5 dan projek sampel Valley of the Ancient yang digunakan dalam video di atas dari Epic Games launcher anda, dan lawati halaman UE5 di laman web rasmi Unreal lebih maklumat.
Sumber: Unreal
Jangan lupa untuk ikuti kami di TikTok!
  @gamersantaimy
Tags: Chance IveyEpic GamesGalen Davishttps://gamersantai.com/?s=Epic+GamesUnreal Engine 5


Bermain bersama rakan anda dengan permainan seram terbaru MAN OF MEDAN!

Siapa sangka kami sendiri berpeluang untuk bermain sebuah permainan yang tengah menjadi top games di laman You Tube iaitu Man of Medan! Jadi hari ini kami akan berkongsikan sedikit~ Sedikit sahaja tangapan pertama kami bermain permainan ini sebelum hari pelancaranya esok 30 Ogos 2019! Permainan yang dikeluarkan oleh Bandai Namco Entertainment ini adalah hasil dari pasukan produksi permainan Until Dawn iaitu Supermassive Games.  Ianya akan hadir di platform PlayStation 4, Xbox One dan juga PC.

Jadi sebelum kita mulakan awal pengembaraan kami didalam Man of Medan, saksikan treler nya dahulu;

Jom kami mulakan dengan pengenalan permainan. Man of Medan mengisahkan penceritaan 5 rakan dimana mereka bercuti dengan trip menyelam. Mereka telah pergi ke satu kawasan terlarang, dan menyelam disitu sehingga satu kejadian buruk terjadi selepas ribut melanda, percutian mereka menjadi bencana! Permainan ini menempatkan pemain kedalam sebuah kapal hantu dan disitulah bermula pengembaraan kami~

Yang menariknya permainan ini membenarkan kami bermain sehingga 5 pemain dan boleh bermain sebagai kelima-lima watak dalam permainan ini. Tetapi bukan seperti Until Dawn, semua watak yang boleh dimanipulasikan boleh bertahan atau mati dan setiap keputusan yang dibuat oleh pemain akan memutuskan jalan cerita dan nasib mereka. Apa yang akan anda lakukan untuk terus hidup? Siapa yang anda akan selamatkan?

Senang cerita, jika anda pernah bermain Until Dawn, anda pasti sangat selesa dengan jalan permainan Man of Medan. Dan terdapat tetapan QTE dalam permainan ini, anda mesti membuat pilihan dan menyelesaikan keperluan dalam masa tertentu, seperti membuat serangan dan mengelak. Di samping itu, butiran permainan memang nampak realistik terutama bahagian rupa mereka, butiran tempat kejadian juga sama, ternyata Supermassive bayak menghabiskan masa untuk kesemua ini!

Man of Medan dikategorikan kepada tiga mod permainan iaitu pemain tunggal, penceritaan dan perkongsian cerita. Mod pemain tunggal seperti biasa untuk perjalanan sendiri; versi penceritaan boleh bermain sehinga 5 orang; kemudian perkongsian cerita yang membenarkan 2 orang untuk bermain , jadi pemain boleh membuat pilihan mengikut keperluan mereka.
Memang seronok lah jika bermain bersama rakan-rakan anda di hujung minggu, tidak lah anda rasa seriau jika bermain seorang diri. Seperti Until Dawn, Man of Medan sedikit lebih kurang dengan masalah penyelarasan. Kawalan juga agak sedikit sukar. Tetapi kita patut memuji pasukan Man of Medan kerana berjaya melakukan kerja yang lebih sempurna dari Until Dawn.

Dalam Man of Medan kami boleh melihat status perubahan setiap watak selepas memilih sesuatu jalan penceritaan. Anda akan dapat menyemak tindakan dan kesannya dan juga perwatakan anda. Jalan cerita sepenuhnya akan dikongsikan kemudian. Senang cerita, banyak pemilihan yang disediakan untuk teruskan penceritaan.
Jadi apa lagi sebenarnya terjadi di dalam kapal berhantu tersebut? Nantikan kemaskini kami mengenai permainan Man of Medan ini! Anda boleh dapatkan permainan ini di PlayStation Store berharga RM119.00 sahaja.
Jangan lupa untuk ikuti kami di TikTok!
  @gamersantaimy
Tags: Bandai Namco EntertaimentHorror gamesMan od MedanPandangan PertamaSupermassive Games


Tahniah Eagle 365 memenangi APAC Predator League 2020/2021 PUBG!

Pusingan akhir Grand Final PL 2020/2021 PUBG APAC hari ini telah pun menutupkan tirainya sebentar tadi dengan menyaksikan 16 pasukan merebutkan hadiah utama RM155 ribu termasuk produk-produk Acer Predator!

Tahniah buat pasukan Eagle 365 dari Indonesia yang dinobatkan sebagai juara Predator League 2020/2021 PUBG APAC! Mereka berjaya mengumpulkan jumlah mata perlawanan paling tinggi di Grand Final. Sementara itu, pasukan TEG telah mendapatkan kemenangan di perlawanan terakhir kejohanan ini dan menduduki tempat ke-10 dalam carta.

Dalam temubual media bersama pemain Eagle 365, Chibirrit dan Vandal menyatakan mereka ingin menggunakan bahagian wang kemenangan tersebut untuk berkahwin. Mereka juga akan bersedia untuk hadapi cabaran di kejohanan global akan datang. Walaupun pasukan ini baru sahaja ditubuhkan 3 bulan lepas, mereka telah berjaya menduduki tempat pertama dalam carta kejohanan.
Mereka lebih berhati-hati dan konsisten selepas berjaya mendahului mata dari pasukan lain. Mereka perlu pertahankan kedudukan mereka” kata ketua pasukan Eagle 365.
Mereka juga akan bekerja keras memperbaiki komunikasi pasukan, kerana mereka rasa masih terdapat beberapa lagi kekurangan dari segi tersebut. Contohnya, apabila ahli pasukan tidak memberitahu tentang kehadiran musuh di kawasan mereka.
Akhir sekali, Eagle 365 berharap para peminat akan sentiasa menyokong mereka, bukan sahaja ketika menang, malah ketika mereka kalah.
Pasukan Eagle 365 telah berjaya bermain dengan baik setelah mengumpul tiga Chicken Dinners berturut-turut dalam pusingan ke-5, ke-6 dan ke-7. Jumlah pungutan mata pasukan mereka adalah sebanyak 125 mata, membezakan 21 mata dari pasukan tempat kedua, iaitu pasukan Cerberus dan 28 mata dari pasukan No 1.
Jangan lupa untuk ikuti kami di TikTok!
  @gamersantaimy
Tags: Acer PredatorAPAC Predator League 2020/21Eagle 365


Skull & Bones akan keluar pada 8 November 2022, preview awal tentang sistem game

 Pertama kali diumumkan pada tahun 2017, Skull & Bones telah mengalami pelbagai perubahan besar sepanjangan durasi produksi. Tapi selepas sekian lama, kita akhirnya dapat berita yang dinanti-nantikan: Skull & Bones rasmi akan dilancarkan pada 8 November 2022 di PS5, Xbox Series X/S dan PC melalui Epic Games Store dan Ubisoft Store!

Dibangunkan sebagai game ‘stand-alone’ berdasarkan sistem pertempuran kapal popular dalam Assassin’s Creed 4: Black Flag, Skull & Bones bakal membuat kejutan besar dalam genre online multiplayer dengan gameplay mereka yang  unik. Berikut adalah preview awal kami tentang Skull & Bones, termasuk jalan cerita, gameplay dan ciri-ciri lain.

Latar belakang & jalan cerita

Skull & Bones dibangunkan oleh Ubisoft Singapore, pasukan sama yang bertanggungjawab untuk pelbagai game Assassin’s Creed termasuk Black Flag — yang juga adalah inspirasi terbesar untuk game kapal ini. Mengikut kisah sebenar, pembangunan Skull & Bones mulanya bermula sebagai ‘multiplayer expansion’ kepada Assassin’s Creed IV: Black Flag, tetapi akhirnya berubah menjadi game tersendiri.
Lonjak ke tahun 2022, Skull & Bones kini disahkan sebagai game online multiplayer yang berlangsung di Lautan Hindi semasa zaman kegemilangan lanun.

Latar belakang game ini ditetapkan pada tahun 1721 di Lautan Hindi, yang merupakan tempoh masa dan lokasi utama untuk aktiviti lanun bersejarah. Pemain akan bermain sebagai lanun “level rendah” yang ingin menjadi lanun paling terkenal di laut. Kita akan bermula dengan melawat Sainte-Anne, sarang lanun yang bertindak sebagai “in-game hub”.
Dari segi plot, jalan cerita dan watak, tiada apa-apa yang betul-betul khusus. Memandangkan Skull and Bones adalah game online multiplayer, ia memang dihasilkan tanpa jalan cerita yang  kukuh – tetapi beberapa misi kecil dan acara masih akan disediakan dengan cerita sendiri.
Gameplay umum

Pada permulaan game, kita akan bermula di kawasan hab bernama Sainte-Anne, di mana anda boleh membeli-belah, “crafting”, menerima tugasan misi dan berinteraksi dengan pemain lain sebelum pergi ke laut.
Pemain akan memulakan game sebagai “orang yang tidak dikenali” dan hanya boleh membina rakit, tetapi kemudian akan dapat menaik taraf kepada bot nelayan kecil (dipanggil dhow) supaya boleh meneroka laut yang luas. Pemain kemudian perlu mengumpul sumber dan rakan lanun lain dengan menyelesaikan misi bagi membina kapal lanun yang lebih besar.

Skull & Bones mempunyai dua aspek eksplorasi: di atas darat (tetapi amat minimum) dan melalui kapal laut, yang dipengaruhi oleh elemen “survival”. Anda perlu memastikan bahawa bekalan mencukupi supaya pelayaran sentiasa lancar. Andai kata kekurangan, korang boleh merompak dan mencuri daripada kapal lain dalam perjalanan. ika ahli krew tidak dijaga dengan baik, mereka juga boleh memberontak dan cuba membunuh anda.
Penerokaan darat amat terhad. Kita hanya boleh berlabuh di titik tertentu untuk meneroka pulau-pulau berbeza dan bukannya turun di mana-mana yang kita suka. Tidak banyak yang boleh dilakukan selain daripada berjalan dan bercakap dengan NPC.

Sistem pertempuran kapal

Untuk pertempuran, ia menyerupai pertempuran kapal ikonik daripada Assassin’s Creed 4: Black Flag. Kita akan memandu kapal dan menyasarkan pelbagai senjata termasuk meriam, mortar, tong api, dll,menggunakan petunjuk berwarna ke arah kapal musuh. Korang boleh melihat level kapal musuh, serta “health bar” untuk tahu berapa banyak HP yang musuh masih ada.
Game ini menampilkan pelbagai jenis kapal dengan saiz yang berbeza, semuanya disusun ke dalam kategori yang berbeza seperti kargo, pertempuran dan penerokaan – jadi pilih sahaja kapal yang paling sesuai dengan gaya permainan anda.

Kapal yang berbeza menawarkan kelebihan taktikal berbeza. Sebagai contoh, kapal besar yang boleh menyerap banyak damage, kapal lebih pantas yang memberikan mobiliti yang tinggi, dan kapal penyerang memberikan jumlah damage paling banyak. Ia hampir sama seperti MOBA di mana anda memilih untuk menjadi watak ofensif, watak support atau tank. Kita boleh bertukar antara semua kapal ini mengikut situasi untuk memanfaatkan kebolehan dan kekuatan mereka.
Untuk unlock kapal baru, anda perlu membeli “blueprint” di lokasi-lokasi tertentu. Kapal boleh dinaik taraf dan diubahsuai pada bila-bila masa dengan senjata, perisai, warna, bendera dan banyak lagi.
Sistem Infamy

Sistem Infamy memainkan peranan penting di dalam game di mana tindakan anda sebagai lanun akan memberi kesan kepada reputasi anda. Infamy boleh ditingkatkan dengan menerima misi daripada NPC, meneroka lautan atau pulau dan menyelesaikan objektif-objektif lain di sekitar laut yang luas. Lebih tinggi Infamy anda, lebih banyak pilihan akan dibuka kepada pemain, termasuk upgrade bagi kapal baharu.
Jadi, bagaimana sistem ini berfungsi? Infamy diukur melalui jumlah wang yang anda peroleh dengan menyelesaikan misi, menyerbu kapal lain, mencuri kargo, dan sebagainya. Secara ringkas, semakin banyak wang yang kita miliki, semakin kuat lah lanun kita.
Aspek Multiplayer

Namun, Infamy tinggi juga mempunyai kekurangannya. Apabila Infamy anda tinggi, kapal yang lebih besar dan lebih berbahaya akan memburu dan merompak kita. Di sinilah aspek multiplayer menyerlah – anda boleh meminta bantuan daripada kapal-kapal sekitar untuk bantu menewaskan pihak lawan atau bantu korang melarikan diri.
Kami akan dapat bertemu kapal lain (dikawal oleh pemain) di dunia dan memutuskan sama ada untuk bekerjasama atau menyerang satu sama lain. Pada masa yang sama, kerjasama ini boleh lerai dengan mudah apabila anda memegang Infamy paling tinggi, di mana anda atau sekutu anda boleh mengkhianati satu sama lain pada bila-bila masa.

Sekali lagi saya ingatkan,  Skull & Bones rasmi akan dilancarkan pada 8 November 2022 di PS5, Xbox Series X/S dan PC melalui Epic Games Store dan Ubisoft Store. Kami juga mengadakan interview eksklusif bersama Pengarah Kanan Permainan, Ryan Barnard, bagi membincangkan lebih lanjut tentang judul ini. Korang boleh klik pautan ini untuk membaca interview tersebut.
Jangan lupa untuk ikuti kami di TikTok!
  @gamersantaimy
Tags: multiplayerPreviewSkull & Bonesubisoft


Review NBA 2K23 Arcade Edition – Bermain sebagai legenda NBA di mode The Greatest!

NBA 2K23 Arcade Edition ialah game bola keranjang sama seperti NBA 2K23 standard yang tersedia pada konsol dan PC. Arcade Edition merupakan versi eksklusif hanya untuk pengguna Apple, versi ini walau bagaimanapun, didatangkan dengan mode gamenya sendiri iaitu “The Greatest”. Mode ini membolehkan kita mencabar diri kita dengan bintang-bintang sukan NBA seperti Michael Jordan dan Kevin Garnett. Kalau ingin tahu lebih lanjut tentang NBA 2K23 Arcade Edition, ini kami sediakan review untuknya.

Mode Game

Pertama sekali saya ingin review ialah tentang game mode yang terdapat dalam NBA 2K23 Arcade Edition ini. Game ini mempunyai empat mode berbeza yang boleh anda mainkan. Tiga daripada mode tersebut sama seperti versi standard di PC dan konsol manakala terdapat mode eksklusif untuk edisi ini iaitu “The Greatest”.

“Play Now” ialah mode pilihan untuk anda jika terasa seperti ingin mengadakan perlawanan menentang sama ada komputer atau pemain lain. Anda juga boleh memilih mode 2KU, iaitu mode tutorial yang mengajar anda melalui permainan asas. Terdapat juga mode Backtop di mana mode ini sama seperti Volta Football di FIFA, bermaksud kita akan bermain permainan bola keranjang versi street style.

“MyCareer”, seperti namanya, akan meminta kita untuk mencipta avatar sendiri dan merasai pengalaman untuk menjadi pemain NBA terbaik. “The Association” pula ialah mode simulasi di mana kita akan melalui musim NBA dengan pasukan yang kita pilih. Mode ini juga mempunyai kem latihan untuk meningkatkan prestasi pasukan amnda supaya boleh bermain di playoff dan mungkin akan melayakkan pasukan anda ke Pusingan Akhir.

Dan mode terakhir pula ialah “The Greatest” di mana anda boleh bermain seperti perlawanan biasa. Namun kali ini, anda boleh memilih salah seorang pemain terbaik dalam NBA dan bersaing dengan mereka untuk menjadi yang terbaik daripada yang terbaik.
Gameplay

Game ini dimainkan seperti setiap permainan bola keranjang biasa, jadi anda mempunyai 5 pemain anda sendiri menentang 5 pemain dari pasukan lawan. Objektif adalah untuk menjaringkan lebih banyak point daripada pasukan lawan dalam masa yang ditetapkan perlawanan. Satu perlawanan bola keranjang berlangsung selama empat minit 15 saat dan panjang suku boleh diubah mengikut pilihan anda.

Game ini mempunyai dua jenis tetapan untuk bergerak iaitu Casual dan Pro. Casual menunjuk kawalan ringkas dan hanya mempunyai butang dengan arahan mudah seperti Shoot, Pass dan Defend. Manakala Pro pula mempunyai kawalan yang lebih terperinci untuk pemain veteran seperti Set Pick, Lob Pass dan Box Out. Tetapan Casual juga dilengkapi dengan butang bantuan AI yang membolehkan AI mengawal anda apabila anda memegang butang itu.
Butang untuk kedua-dua tetapan adalah sama seperti game sukan pada peranti mobile yang lain iaitu dengan butang bergerak berada di bahagian bawah kiri dan butang aksi di bahagian bawah sebelah kanan.
Bagi saya, saya lebih suka tetapan Casual kerana ia lebih mudah untuk menghantar bola, mendapatkan bola dan menembak ke dalam bakul. Saya ada juga mencuba pengawal Pro tetapi apabila saya cuba melakukan Lob Pass, ia membawa kepada detik pelik dimana saya tiba-tiba melakukan kekasaran dan memberikan pasukan lawan balingan percuma.

Dalam “MyCareer”, selain daripada bermain perlawanan bola keranjang, ia juga mempunyai grading system yang akan menilai prestasi kita dalam perlawanan. Kita akan mendapat kredit yang boleh digunakan untuk meningkatkan statistik atau membeli kosmetik watak kita. Jika dapat gred yang lebih baik, lebih banyak kredit yang akan kita perolehi.

“The Association” adalah mode simulasi di mana kita akan mensimulasikan pasukan yang kita pilih untuk mengharungi di musim NBA. Sudah tentu akan ada pilihan untuk kita memainkan perlawanan secara manual tetapi mode ini lebih menekankan tentang cara untuk menguruskan pasukan.
Kita boleh membuat keputusan pemain mana yang ingin ditukar atau membawa masuk ke draf pasukan. Kita juga boleh pilih jenis latihan yang kita mahu untuk jadikan pasukan kita antara pasukan yang terbaik dalam NBA.

Secara keseluruhannya, game ini memberikan pengalaman yang sama seperti yang akan kita dapat dalam versi konsol. Cuma edisi ini terasa lebih mudah untuk difahami, mungkin kerana rekaan game yang dicipta untuk Arcade Edition amat ringkas.
Grafik

Jika saya dapat ringkaskan menjadi satu perkataan, saya boleh kata grafik untuk NBA 2K23 Arcade Edition ialah ‘Cantik’. Kualitinya tidak seperti grafik yang disediakan untuk versi konsol, tetapi apa saya boleh katakan ialah grafik Arcade Edition lebih bagus jika ingin dibandingkan dengan game mobile yang lain. Walaupun ekspresi muka pemain kelihatan agak pelik apabila dizoom.

Model 3D game ini tidak nampak terlalu bergerigi dan semua warnanya bercantum dengan baik, menjadikan pemandangan game seperti berada di perlawanan NBA. Itu adalah review saya untuk bahagian grafik dalam NBA 2K23 Arcade Edition ini.
Untuk User Interface pula kelihatan sangat kemas dan berjalan dengan lancar. Semasa saya bermain game ini, saya tidak perlu mengambil terlalu banyak ruang untuk menekan butang dan kesemua butang diletakkan dengan baik supaya saya nampak apa yang patut saya tekan.
Arcade Edition

Untuk Arcade Edition ini, akan terdapat mode yang dibuat eksklusif untuk Apple iaitu Greatest Edition di mana anda boleh memilih salah satu pemain terbaik dalam NBA dan bersaing dengan pemain terkenal yang lain. Ia juga mempunyai elemen roguelike di mana anda akan mendapat buff secara random setiap kali anda memenangi perlawanan. Anda boleh meningkatkan ketahanan anda sehingga meningkatkan kekuatan pegangan bola anda.

Anda juga boleh melaraskan kesukaran perlawanan anda mengikut pilihan. Jika anda cabar diri dengan tahap yang lebih susah, lebih banyak bonus yang anda akan dapat.
Kesimpulan

Pada pendapat saya game ini pasti akan menjadi sangat menyeronokkan cuma saya tiada pengalaman yang banyak tentang permainan bola keranjang, terutama sekali peraturan asas kerana game ini hanya mengajar saya perkara asas seperti cara membaling dan menghalang. Tetapi ia tidak memberitahu perkara yang lebih teknikal seperti perbuatan yang boleh dan tidak boleh dilakukan dalam permainan bola keranjang.
Sebagai contoh, saya tahu peraturan dalam bola keranjang ialah kita tidak boleh memegang bola terlalu lama jadi apabila saya mendapat bola, saya akan tunggu pemain mana yang tidak dikawal kemudian baru saya menghantar bola kepadanya.

Walau bagaimanapun, saya menikmati aspek pembinaan watak dalam mode MyCareer. Saya boleh pilih statistik mana yang ingin dinaikkan dan ini memberi kebebasan kepada saya untuk membina watak sendiri. Jika anda pening nak agihkan point, saya boleh syorkan kepada anda untuk agihkan secara seimbang supaya watak anda tidak mempunyai kelemahan yang besar.
Sebelum saya terlupa, saya memainkan game NBA 2K23 Arcade Edition pada iPhone 14 Pro Max. Saya dapat merasakan bahawa game ini berjalan dengan lancar dan tiada frame drop sepanjang saya bermain menggunakan peranti tersebut.

Jika anda tidak berminat untuk memainkan watak, anda boleh bermain dalam mode The Association. Mode ini memberi pengalaman seperti sedang menguruskan pasukan bola keranjang anda sendiri dengan melihat statistik pasukan dan sebagainya. Pada saya yang tidak pandai untuk melihat skor statistik lebih suka untuk memainkan watak.
Jadi inilah review saya untuk NBA2K23 Arcade Edition. Jika anda berminat untuk bermain game ini, ianya tersedia untuk kesemua produk Apple seperti iOS, iPadOS, macOS dan tvOS di App Store.
Apa pendapat korang, boleh bincang dekat ruangan komen di bawah. Untuk banyak lagi review game daripada kami, sila tekan pautan ini.
Jangan lupa untuk ikuti kami di TikTok!
  @gamersantaimy
The Review

                    NBA2K23 Arcade Edition

6.5
Score

PROS
 Penyesuaian watak yang teliti dalam MyCareer. Unsur-unsur roguelike dalam mode The Greatest amat menyeronokkan.

CONS
 Tidak mesra pengguna pada orang baru yang ingin mencuba bola keranjang.

Review Breakdown

Bagi saya, game ini sesuai untuk mereka yang minat bola keranjang dan ingin bermain di mana sahaja.
0

Tags: Game Reviewmobile gameNBA2K23 Arcade Edition


[SEA Games 2019] Panel interview bersama orang lama industri Esports! Cita-cita Esports untuk membuat debut di Olimpik!

Saya percaya semua orang tahu bahawa kejohanan Esports di SEA Games 2019 sudah bermula! Kami di Gamer Santai telah mendapat peluang untuk turut serta dalam temuramah SEA Games 2019 Esports pertama bersama media lain. Mereka yang ditemuramah ialah Razer Global Gaming Director – David Tse, Game Developers Association Chairman dari Filipina – Alvin Juban, Esports Association Secretary dari Singapura – Kelvin Tan, Acting Chairman untuk Persekutuan Esports Thailand – Samart Assarasakorm, Pembantu Pengurus pasukan Esports Indonesia – Erlangga Putra, dan Firdaus Hashim, Pengurus Pasukan Esports Malaysia. Tidak ingin banyak cakap, mari kita lihat isi-isi temu ramah ini.

Semasa membincangkan situasi dan perkembangan masa depan Esports, Razer Global Gaming Director, David Tse berkata bahawa Asia Tenggara adalah platform “free-learning” yang bagus. Kerana kejayaan Esports di SEA Games 2019, Sukan Olimpik secara aktif sedang mempelajari mengenai aktiviti dan kaedah latihan atlet Esports. Inilah adalah perkembangan semasa Esports di dunia. Seterusnya, beliau menambah bahawa Esports boleh diterapkan di sistem pendidikan universiti dan Razer bersedia untuk mempromosikan Esports dalam pendidikan asas.
“Sukan Olimpik secara aktif memahami aktiviti-aktiviti dan kaedah-kaedah latihan pemain Esports. Penyertaan Esports di SEA Games telah menjadi sebuah batu loncatan di dunia. Inilah adalah perkembangan semasa Esports di dunia. Apa yang kamu lihat adalah langkah pertama Esports, dan National Esport The Federation (NESF) dan Razer akan membantu perkembangannya secara aktif. Esports boleh menjadi salah satu pakar dalam bidang profesional, jadi terdapat banyak cara untuk menguruskan Esports. Razer juga akan membantu kerajaan untuk mempromosikan Esports dalam pendidikan untuk menubuhkan asasnya, -David Tse”

Samart Assarasakorm, Pengerusi Persekutuan Esports Thailand, menjelaskan bahawa Esports bukanlah hanya sebuah permainan video, tetapi juga sebuah peranti seperti dron atau robot. Thailand kini berusaha untuk bekerjasama dengan negara-negara Asia Tenggara lain untuk menjadi tuan rumah bagi pelbagai permainan video.
“Sebenarnya, Esports telah mengalami banyak halangan. Ini tidak dapat dinafikan. Sebagai anggota National Esport Federation (NESF) yang menyertai SEA Games, saya harus terima fakta ini dan teruskan usaha. Sudah tentu, kita akan cuba bekerjasama dengan negara-negara lain untuk menganjurkan kejohanan sendiri. Saya ingin melihat sebuah versi Esports untuk Suzuki Cup, -Samart Assarasakorm”

Presiden kepada Philippine Game Developers Association, Alvin Juban, mempunyai analogi lucu bahawa taufan pun tidak akan menghalang sokongan orang ramai untuk Esports . Beliau telah berkhidmat dalam bidang permainan video selama 10 tahun, dan kagum melihat perkembangan permainan video selama 10 tahun ini. Kelvin Tan, Secretary-General untuk Singapore Esports Association, juga mengatakan bahawa Esports adalah projek yang boleh disertai oleh kerajaan.
“Taufan muncul dengan sangat kerap di Filipina. Tetapi saya sangat gembira dengan segala yang terjadi hari ini. Sebenarnya kami hanya mendapat berita tentang SEA Games pada November 2018 dan telah berjaya menguruskan acara ini dalam tempoh yang singkat. Esports adalah cara yang bagus untuk menunjukkan kepada ibu bapa apa yang remaja lakukan. Beritahu ibu bapa tentang matlamat kamu, dan ia akan mengubah segala-galanya, -Alvin Juban”
“Untuk mempromosikan Esports, kita mesti melakukan segala-galanya untuk menjadi Esports satu projek yang boleh disertai oleh kerajaan. Dapatkan perhatian kerajaan, melabur untuk negara bagi perkembangan dan menyokong pembangunan golongan pemain muda. Saya sangat gembira dengan kerjasama rakan-rakan kongsi dan semua negara Asia Tenggara dalam kemajuan kami ini, – Kelvin Tan”

Erlangga Putra, pembantu pengurus pasukan Esports Indonesia, memberi indikasi bahawa potensi kemajuan Esports pada masa depan sangat hebat dan bagi menjawab kepada masalah ketagihan permainan video, Firdaus Hashim atau lebih dikenali sebagai MasterRamen , pengurus pasukan Esports Malaysia, memberikan pelbagai kaedah pencegahan yang baik.
“Jika pelajar mahu menyertai mana-mana aktiviti kokurikulum Esports di kolej, kami tidak akan menghalang mereka bermain, – Erlangga Putra”
“Malaysia bukan sahaja mendapat faedah daripada Esports. Kami telah menubuhkan beberapa budaya permainan video yang sihat untuk memastikan golongan muda tidak ketagih dan semua orang pasti bermain permainan video, tetapi Esports merupakan sebuah pekerjaan, – MasterRamen”

Semasa melihat pasukan Malaysia di atas pentas, saya sendiri bangga untuk mereka! Moga-moga Esports di dunia akan terus maju dan menjadi satu budaya yang positif pada masa akan datang. Jika anda ingin mengetahui lebih lanjut tentang SEA Games 2019, anda boleh menonton di Facebook, Twitch, Razer dan YouTube. Jangan lupa untuk menyokong pasukan Malaysia di acara dan doa agar mereka kembali di Malaysia dengan kemenangan!
Jangan lupa untuk ikuti kami di TikTok!
  @gamersantaimy
Tags: EsportsMalaysiasea games 2019


Naruto to Boruto: Shinobi Striker Lite diumumkan bersama Season Pass 4!

Naruto to Boruto: Shinobi Striker dilancarkan pada bulan Ogos tahun 2018, di mana Bandai Namco mengumumkan niat mereka untuk terus menyokong permainan. Ternyata mereka masih serius tentang permainan kerana sejumlah DLC baru dan demo yang ditingkatkan sedang dalam pembikinan. Watak-watak baru untuk Naruto to Boruto: Shinobi Striker Season Pass 4 dijangka akan keluar pada tahun 2021 manakala versi “Lite” permainan disahkan akan keluar pada musim bunga 2021. Berikut adalah video pengumuman:

Video di atas menawarkan beberapa maklumat baru mengenai isi kandungan dari kedua-dua penambahan tersebut. Sebagai contoh, Naruto to Boruto: Shinobi Striker versi Lite akan menambah pilihan customization. Pemain akan dapat mengubah penampilan avatar dan memilih ninjutsu serta skrol. PVP juga akan tersedia. (Untuk versi penuh, kita boleh membeli ninjutsu di kedai dalam permainan.)

Bagi Naruto ke Boruto: Shinobi Striker Season Pass 4 pula, temanya adalah “Regeneration“. Lima watak baru akan ditambahkan untuk Season Pass tetapi tiada maklumat spesifik tentang siapa yang akan masuk. Namun, watak-watak di Season Pass 3 merangkumi beberapa watak baru seperti Boruto (Karma) dan Naruto (Last Battle). Mungkin kita akan lihat rakan-rakan Boruto yang lain?

Naruto to Boruto: Shinobi Striker kini tersedia untuk PlayStation 4, Xbox One, dan PC. Demo ini adalah versi Lite dan boleh dimainkan secara percuma manakala Season Pass 4 akan keluar pada sekitar tahun 2021. Untuk segala liputan kami tentang francais Naruto, sila tekan pautan ini.
Sumber- Bandai Namco

Jangan lupa untuk ikuti kami di TikTok!
  @gamersantaimy
Tags: Bandai NamcoLiteNaruto to Boruto: Shinobi StrikerSeason Pass 4


BMW umum kereta elektrik Mini Aceman tema Pikachu, siap boleh main game lagi

Jenama Mini (di bawah BMW) dan The Pokemon Company telah bekerjasama untuk mendedahkan kereta konsep elektrik Mini Aceman bertema Pikachu sebagai sebahagian daripada kolaborasi MINI x Pokémon.

Ditunjukkan semasa segmen Gamescom Opening Night Live  yang dihoskan oleh Geoff Keighley, ini adalah kereta konsep elektrik dengan “ciri-ciri gaming”.

Secara lebih khusus lagi, Aceman bakal mempunyai mode Pokemon yang boleh diaktifkan untuk menghidup grafik dan animasi bertema Pikachu di bahagian paparan luar dan dalam kereta serta penambahan fungsi “gaming di dalam keselesaan kereta”.
Apabila Mode Pikachu untuk Mini Aceman Concept dihidupkan, Pikachu akan mengambil alih kabin, di mana wajahnya akan muncul pada skrin utama lalu memanjang ke dashboard dan bahagian pintu, yang turut menampilkan skrin kita boleh berinteraksi.
Di sini, dua animasi akan tampil, satu melibatkan Poké Ball manakala satu lagi animasi menunjukkan Pikachu mengeluarkan tenaga elektrik/petir daripada badan kecilnya ke seluruh kabin.

Tetapi bahagian paling menarik tentang konsep ini ialah anda boleh menyambungkan konsol mereka kepada Mini untuk bermain permainan Pokemon atau mungkin menonton salah satu filem Pokemon, gaya pandu masuk, menggunakan projektor LED hadapan Aceman untuk memancarkan skrin besar pada dinding berdekatan semasa diletakkan.
Bukan itu sahaja yang menarik tentang kereta elektrik ini, malah kita boleh menyambungkan konsol gaming kepada Mini Aceman untuk bermain apa-apa game atau menonton siri/filem kegemaran, menggunakan projektor LED hadapan untuk memancarkan gambar pada dinding berdekatan.

Namun, Mini tidak menawarkan maklumat tentang jenis konsol gaming yang akan disokong oleh kereta itu atau bagaimana cara-cara untuk menambah controller. Apa-apa hal pun, konsep ini memang mengagumkan.
Mini memilih Pikachu sebagai Pokemon kerana “sedar ia adalah Pokemon jenis elektrik yang menepati konsep Aceman, sebuah kereta elektrik. Bukan itu sahaja, Pikachu juga adalah maskot dan Pokemon yang paling popular dalam francais, jadi ia pasti mudah dikenali walaupun anda bukan peminat siri.

Anda boleh baca maklumat lanjut tentang kereta ini di blog BMW.
Untuk membaca segala liputan kami tentang Pokemon, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: Mini Acemanpikachupokemon


Filem terbaru Ant-Man dedah Kang the Conqueror, penjahat terkuat selepas Thanos!

Marvel Studios akhirnya telah mengeluarkan trailer pertama Ant-Man and the Wasp: Quantumania. Filem ini akan menjadi pembuka Phase Five untuk Marvel dengan pengembaraan Ant-Man ke dunia misteri dan bertemu Kang the Conqueror.

Marvel Studios’ #AntManAndTheWasp: Quantumania arrives 2.17.23. pic.twitter.com/4rk9YPYEqE

— Marvel Studios (@MarvelStudios) October 24, 2022

Untuk pengetahuan korang, trailer filem ini pernah ditayangkan buat kali pertama di D23 pada Julai lalu tetapi tidak dikeluarkan kepada umum kerana masih dianggap belum siap. Walau bagaimanapun, sekarang kita dapat melihat trailer rasmi tetapi terdapat beberapa perubahan daripada apa yang dilaporkan ketika waktu itu.

Namun kandungan dalam trailer sama sahaja di mana Ant-Man (Paul Rudd), Cassie Lang (Kathryn Newton), Wasp (Evangeline Lilly), Janet van Dyne (Michelle Pfeiffer) dan Hank Pym (Michael Douglas) telah disedut ke alam kuantum. Mereka telah bertemu dengan beberapa bekas kenalan Janet dan Kang the Conqueror, antagonis utama Fasa Lima MCU.
Babak awal dalam trailer ini menunjukkan beberapa jenaka Scott Lang di mana dia disalah anggap sebagai Spider-Man. Selepas itu, kita dapat melihat Cassie telah belajar ilmu kuantum fizik dan Pym Particles. Dia menunjukkan satu alat komunikasi yang mampu menghubungi makhluk di alam Kuantum tetapi dihalang oleh Janet, malang sekali kerana ianya telah terlambat membuatkan mereka disedut ke alam kuantum.

Mereka telah tiba di alam tersebut dan seperti yang ditunggu-tunggu oleh para peminat Marvel, Jonathan Majors yang berlakon sebagai Kang the Conqueror telah muncul dengan kostum lengkap berwarna biru seperti di dalam komik. Terdapat ramai penduduk di alam tersebut dan kita boleh lihat pelakon Bill Murray di dalam trailer ini, namun wataknya dalam filem ini masih lagi misteri.
Akhirnya kostum Stinger yang dipakai oleh anak perempuan Ant-Man, salah seorang Young Avengers yang membuat kemunculan di filem ini. Trailer berakhir dengan tawaran Kang the Conqueror kepada Ant-Man yang mungkin akan memberi impak besar kepada MCU. Anda boleh tonton video trailer di bawah:

Selepas beberapa filem dan siri daripada Phase Four Marvel yang agak mengecewakan, Ant-Man and the Wasp: Quantumania akhirnya membuka jalan untuk saga Multiverse ini bergerak selain daripada siri Loki dan filem Doctor Strange: Multiverse of Madness.
Ant-Man and the Wasp: Quantumania akan ditayangkan pada 17 Februari 2023 berdasarkan trailer tersebut. Ikuti Gamer Santai untuk mendapatkan berita terkini tentang game, anime dan banyak lagi.
Jangan lupa untuk ikuti kami di TikTok!
  @gamersantaimy
Tags: Ant-Man and the Wasp: QuantumaniaMarvelmovie


Media Kits Cyberpunk 2077 di tangan kami! Masa untuk Unboxing!

Pekara yang buat kami lebih menjadi teruja pada minggu ini di sebalik mendapat permainan Cyberpunk 2077, CD Projekt Red turut menghantar kepada kami Media Kits untuk permainan ini! Buka sahaja kotak, Poof! Kotak berwarna kuning telah membuat mata kami bersinar tanpa henti dan teruja tidak henti untuk membukanya!

Baiklah, Media kit ye, selalu yang kita tahu Collector Edition, tetapi sebaliknya Media Kit pula kali ini. Media kit ini ibarat menyambut kami para media untuk kedatangan Cyberpunk 2077. Sebuah kotak berwarna kuning, penutup plastik macam kotak handphone yang stail gitue~
Dalam Media Kits ini terdapat empat bahagian pecahan ye, kalau anda lihat gambar di atas macam kecil kan? Tetapi ada 4 benda di dalamnya! Jadi apakah barang dalam lapisan pertama~

Lapisan pertama adalah kata ucapan CD Projekt Red dengan menjemput kami ke dalam permainan terbaru mereka ini. Dengan jelas di hadapan kad “Welcome to Night City” dengn ungkapan:
Inilah dia. Sukar untuk menyatakan betapa bererti kita semua dapat meletakkan Cyberpunk 2077 di tangan anda. Ini menandakan kemuncak usaha terbesar studio setakat ini, jadi saya berbohong jika saya mengatakan bahawa saya tidak teruja ingin membiarkannya keluar ke dunia yang lebih luas.
Tetapi ada banyak lagi emosi yang dimainkan pada masa seperti ini, dan apa sahaja kegelisahan yang mungkin ada diatasi oleh betapa bangganya kita dengan apa yang telah kita buat.
Semoga anda bersemangat untuk melompat ke masa depan yang gelap. Sebaik-baiknya, kami ingin dapat mengatur sesuatu secara peribadi untuk majlis seperti ini, tetapi tahun 2020 bukanlah tahun biasa untuk semua. Walaupun begitu, kami tidak mahu membiarkan anda tergantung. Oleh itu, kami telah mengumpulkan sesuatu untuk anda – cara kami menyambut anda ke Night City. Di dalamnya, anda akan menemui Night City Guide kami, yang dapat membantu mempermudah hidup anda dan menyelamatkan anda daripada terus membuat catatan mengenai mekanik semasa anda menjelajahi dunia terbuka yang gila ini, dan menawarkan beberapa pandangan pemaju (dan petua!) Yang mungkin dapat membantu anda dalam perjalanan anda untuk menjadi legenda Night City. Kit ini juga dilengkapi dengan barang tambahan untuk membantu anda merasa seperti di rumah semasa anda memulakan dunia Cyberpunk 2077.
Terima kasih kerana bermain, dan berseronoklah!
– Adam Badowski, Pengarah Permainan, Cyberpunk 2077

Wahhh teruja sahaja apabila baca kad ucapan ini, dan pada lapisan kedua tersedialah Night City Guide, sebuah buku ringkas menceritakan panduan di Night City.

Dalam buku panduan ini, terdapat pelbagai info mengenai watak-watak yang ada di dalam permainan Cyberpunk 2077 ini. Selain itu, terdapat juga panduan atau lebih senang dikatakan sebagai tips kepada pemain untuk lebih mudah meneruskan perjalanan dalam permainan ini.

Kemudian, hadiah dari CD Projekt Red kepada kami, iaitu CD Sound Track Cyberpunk 2077 dengan terdapat 21 lagu di dalamnya! Semua lagu-lagu ini memberi inspirasi dalam tema Cyberpunk dan bergenre lebih ke ala rock!

Memang meluangkan masa kebosanan kami lagu-lagu yang terdapat dalam track ini! Masa-masa ini lah kami rasa macam lama pulak tak pegang CD lagu~ Asyik online je~
Baiklah, dan dalam lapisan terakhir terdapat kain seperti bendera!

Apa macam? Bendera yang menampilkan logo Night City ini dah sedia tergantung kat belakang katil kami dah~ Eh, kat studio pejabat kami dah lah ye~ Besar jugak lah. Tetapi yang semestinya Media Kit ini tidak dijual di mana-mana okay! Ini adalah Eksklusif dari CD Projekt Red kepada media tertentu sahaja. Kami mengucapkan terima kasih kepada CD Projekt Red untuk hadiah ini, juga jangan lupa baca review Akses Awal Cyberpunk 2077 di sini. Hingga kita berjumpa lagi gais!
Jangan lupa untuk ikuti kami di TikTok!
  @gamersantaimy
Tags: Adam BadowskiCyberpunk 2077Cyberpunk 2077 Media kitMedia kitNight City GuideWelcome to Night City


Jadi fighter paling agung di EA SPORTS UFC 4! Tersedia di PS4 & XB1!

Electronic Arts Inc. hari ini melancarkan game terbaru dalam francais UFC, EA SPORTS UFC 4, yang membolehkan pemain membentuk legasi UFC mereka sendiri atau mencabar dunia dalam Blitz Battles baru atau Online World Championship untuk menjadi juara Octagon. Pemain boleh memasuki gelanggang hari ini di PlayStation 4 dan Xbox One.

“Untuk EA SPORTS UFC 4, kami ingin memberi tumpuan untuk mencipta permainan MMA yang tulen untuk peminat. Daripada kemas kini ke mekanisme takedown, hingga input serangan dinamik baru dan kawalan sokongan grapple, kami memberikan pengalaman permainan yang lebih mendalam dan lebih mudah diakses untuk peminat di semua peringkat. Kami juga mencipta sistem kemajuan baru yang berpusat pada Created Fighter yang memberi ganjaran kepada pemain untuk setiap pertarungan melalui Connected Fighter Profile baru untuk menunjukkan keperibadian dan prestasi pejuang mereka.” -Pengarah Kreatif EA SPORTS UFC 4, Brian Hayes.

Pemain boleh memilih antara pelbagai mod dan cara bermain. Naik peringkat dalam Career Mode yang merangkumi sistem evolusi serba baru di mana setiap pilihan penting untuk membentuk kemahiran pejuang. Bersaing untuk menjadi juara dunia dalam Blitz Battles atau bertarung yang terbaik di dunia dalam Online World Championship. Sebagai tambahan, ikuti pertarungan ke empat persekitaran baru yang memberi penghormatan kepada sukan tempur fiksyen dan bersejarah, termasuk The Kumite dan The Backyard.
Untuk meraikan pelancaran EA SPORTS UFC 4, peminat boleh menonton EA SPORTS UFC Virtual Fight Card pada malam ini. Siaran bermula pada jam 4:30PM PT dan akan disiarkan di saluran UFC YouTube dan Twitch. Dihoskan oleh Mike Greenberg dan Dianna Russini, ia akan menampilkan perlawanan UFC 4 antara WWE Hall of Famers “The Bella Twins“, bintang muka depan EA SPORTS UFC 4 Jorge Masvidal dan penghibur Action Bronson, bersama dengan perlawanan tambahan yang menampilkan bekas juara tinju kelas berat Tyson Fury, pelawak Spice Adams, streamer popular Lirik, dan banyak lagi.

Ahli EA Access boleh melompat ke Octagon sekarang dan mencuba permainan sehingga 10 jam sebagai sebahagian daripada keahlian mereka, serta menikmati potongan 10% untuk pembelian permainan penuh dan UFC Points. EA SPORTS UFC 4 kini tersedia di seluruh dunia di PlayStation 4 dan Xbox One.
Jangan lupa untuk ikuti kami di TikTok!
  @gamersantaimy
Tags: eaEA Sports UFC 4PS4UFCXbox One


Artifact Dah Ada Dekat Steam

Korang tahu kan game Artifact? Alah, aku ada buat satu entri lepas, korang boleh usha balik. So, Yeay! Korang da boleh usha Artifact dekat Steam!!!! Aku bagi ringkasan la, Artifact ni game Card tapi berlatar belakangkan DOTA. Dalam game Artifact tak kesemua card atau Hero ada dalam game ni. Ada sesetengah card, kau macam tak berapa familiar.

Jadi, sekarang ni, korang da boleh pergi ke Steam untuk tengok sedikit sebanyak Screen Shot pasal game ni. Community Hub untuk game ni pon dah ada. Masa mula-mula game ni ditunjukkan dalam Steam, dia ada tunjukkan tentang pelancaran game ni pada 27 Disember, sebelum ditukar menjadi 28 Disember. Dan sekarang, kalau korang tengok, dikatakan hanya ada pada 2018 dan tidak menetapkan tarikh bila game Artifact ini akan keluar.

Okay, so, kepada peminat DOTA 2, apa pandangan korang pasal game ni? bagus ke tak? Ada tak sapa-sapa yang minat DOTA 2 kat sini yang tunggu untuk Artifact ni dilancarkan?

Jangan lupa untuk ikuti kami di TikTok!
  @gamersantaimy
Tags: ArtifactDota 2PCsteamValve


Ini senarai game PC co-op popular untuk korang main bersama rakan!

Korang tak bosan ke main game sorang-sorang? Apa kata kalau korang ajak kawan-kawan untuk bermain bersama-sama! Ada banyak game co-op yang hebat dan seronok dimainkan di PC untuk anda cuba. Jadi, kami ada senaraikan beberapa game co-op untuk korang mainkan dalam pelbagai genre. Tanpa membuang masa, jom kita lihat senarai game PC co-op yang korang boleh mainkan bersama rakan!

A Way Out

A Way Out merupakan salah satu permainan yang perlu dimainkan dua orang. Ikuti kisah sebagai dua penjenayah yang cuba melepaskan diri dari penjara dan menebus kesalahan mereka. Anda akan alami satu kisah yang lain dari yang lain bersama-sama rakan anda. Terdapat pelbagai perkara yang anda perlu lakukan bersama-sama malah permainan mini semasa cubaan melepaskan diri seperti Connect Four, Bola keranjang dan macam-macam lagi. Semuanya tersedia untuk anda bergembira bersama-sama.

It Takes Two

It Takes Two adalah permainan terbaru dari pasukan yang membangunkan A Way Out dan merupakan juga permainan yang memerlukan dua orang pemain. Kali ini anda bermain sebagai pasangan suami isteri, yang telah bertukar menjadi sepasang anak patung oleh anak perempuan mereka yang tidak gembira dengan berita penceraian mereka. Dengan tempat seperti dunia Pixar tambah dengan elemen kaunseling, ia merupakan antara permainan co-op yang terbaik untuk dimainkan. Sama seperti It Takes Two terdapat banyak interaksi dengan keadaan sekeliling anda untuk dimainkan. Bukan itu sahaja, terdapat “Friend Pass” untuk mengajak kawan anda bermain jika mereka tidak memiliki salinan permainan ini!
Operation: Tango

Operation: Tango adalah pengembaraan co-op bertema pengintipan yang mencabar anda dan rakan untuk menyelesaikan misi berbahaya di seluruh dunia dalam dunia berteknologi tinggi yang akan datang. Sebagai pasukan eksklusif dua orang, anda dan rakan anda akan menjadi AGENT dan HACKER yang bekerjasama untuk menghentikan ancaman global tersebut. Komunikasi yang baik antara anda lah yang akan membantu anda menyelesaikan misi berbahaya di dunia itu. “Friend Pass” tersedia untuk mengajak rakan anda untuk bermain secara percuma!

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Overcooked 2

Overcooked 2 adalah permainan co-op di mana anda dan rakan-rakan bekerjasama untuk menyiapkan pesanan makanan yang tidak berhenti dari pelanggan. Walaupun bunyinya agak mudah tetapi permainan ini juga mampu membuatkan anda tidak bercakap dengan rakan anda. Dalam Overcooked 2, pemain akan mempunyai peta baru dan cabaran yang lebih rumit. Anda boleh bermain secara dalam talian atau secara local.
Minecraft

Minecraft merupakan permainan video sandbox yang dibangunkan oleh Mojang Studio dan popular dimainkan di mana-mana sahaja. Dunia blok dalam permainan ini mempunyai potensi yang tidak terhingga. Anda boleh bekerjasama bersama rakan-rakan untuk membina bangunan-bangunan canggih atau biasa sahaja. Anda juga boleh membuat kacau atau melepak bersama-sama. Tetapi hati-hati dengan creeper yang berkeliaran di sekeliling anda!
Stardew Valley

Stardew Valley multiplayer telah tiba pada tahun 2018, menambah ciri multiplayer sehingga empat orang pemain yang berkongsi ladang yang sama. Ia merupakan tempat yang menenangkan untuk meluangkan masa bersama, membahagikan tugas-tugas di ladang dan menyaksikan ladang kecil anda berkembang pesat. Anda dan rakan anda dapat membuat rumah, inventori dan hubungan dengan penduduk bandar itu. Jadi masing-masing boleh membuat hal sendiri ketika bermain dan berkumpul semula untuk menyertai acara musim khas.
Phasmophobia

Bersenjatakan alat pemburu hantu yang profesional seperti pembaca EMF, lampu suluh, garam, salib dan banyak lagi item lain, anda dan rakan anda harus memasuki bangunan berhantu untuk menentukan jenis semangat yang sedang berkeliaran di bangunan tersebut. Setiap sorang akan membawa beberapa alat untuk mengumpul bukti mengenai entiti itu. Hantu akan bermain-main dengan anda dengan mematikan lampu, mengunci pintu, dan munculkan diri mereka untuk menakutkan anda atau membunuh anda. Mereka juga boleh mendengar anda menggunakan pengecaman suara Windows. Jadi bersiap sedialah untuk menjadi pemburu hantu yang hebat!
Dead By Daylight

Dead by Daylight adalah permainan horror multiplayer yang dimainkan oleh 5 orang pemain yang terperangkap di alam entiti, di mana seorang daripada mereka akan menjadi pembunuh dan selebihnya survivor. Untuk bertahan, empat pemain perlu melarikan diri dari alam entiti yang sentiasa dahagakan jiwa.
Permainan ini menampilkan watak-watak yang dikenali seperti Laurie Strode, Ghostface, Michael Myers, Ash Williams, dan Freddy Krueger yang bergabung untuk membuatkan jantung and berdegup kencang. Dead by Daylight juga tersedia di pelbagai platform dan juga mempunyai ciri cross-platform.
Back 4 Blood

Back 4 Blood adalah penembak first-person yang hebat dari pencipta francais Left 4 Dead yang terkenal. Anda berada di pusat perang melawan Ridden. Tuan rumah parasit yang dahsyat ini telah berubah menjadi makhluk menakutkan yang cenderung memakan sisa-sisa manusia. Dengan kehidupan manusia yang semakin pupus, anda dan rakan anda harus bertempur dengan musuh, membasmi Ridden, dan merebut kembali dunia anda. Permainan ini juga tersedia di platform PS4, PS5, Xbox One dan Xbox Series X|S.
Raft

Sendirian atau bekerjasama dengan rakan, misi anda adalah untuk mengharungi pengembaraan lautan epik di seberang laut yang berbahaya! Kumpulkan barang-barang untuk bertahan, kembangkan rakit anda dan berhati-hati dengan bahaya dalam lautan!Terperangkap di atas rakit kecil tanpa cangkuk yang diperbuat daripada plastik lama, pemain terjaga di lautan biru yang luas sepenuhnya sendirian dan tidak ada tanah yang kelihatan! Dengan tekak kering dan perut kosong, kelangsungan hidup tidak akan mudah! Raft melemparkan anda dan rakan anda ke dalam pengembaraan epik di laut terbuka yang luas, dengan objektif untuk terus hidup, mengumpulkan sumber dan membina rumah terapung yang layak untuk bertahan lama.
Sampai situ sahajalah perkongsian dari kami kali ini dan berharap korang boleh jumpa game PC co-op yang kena dengan jiwa korang semua. Kalau ada game co-op lain yang kami tak senaraikan, korang boleh komen di ruangan bawah dan kami akan cuba untuk kemas kini senarai ini dari masa ke masa. Untuk lihat senarai game lain dari kami, anda boleh klik pada pautan ini.
Jangan lupa untuk ikuti kami di TikTok!
  @gamersantaimy
Tags: A Way OutBack 4 Bloodco-opdead by daylightIt Takes TwoMinecraftOperation: Tangoovercooked 2PhasmophobiaRaftsenarai gamestardew valley


Jian Xia Qing Yuan R – permainan Wuxia Online kembali selepas 18 tahun!

Permainan Wuxia Online yang asal telah kembali! Jian Xia Qing Yuan R membawa kembali legenda 18 tahun ke platform mobile, memberikan pemain Malaysia dan Singapura mengalami semula permainan retro kepada pemain siri Jian Xia. Daripada Seasun Entertainment yang dihasilkan oleh Kingsoft, VNG Games sebagai penerbit di Malaysia dan Singapura, Jian Xia Qing Yuan R akan tersedia pada 15 Disember 2021 di kedua-dua platform mobile iOS dan Android. Pra-daftar untuk permainan ini telah dibuka untuk semua pemain!

Jian Xia Qing Yuan R mengekalkan perspektif klasik 2D dan gaya retro dari 18 tahun yang lalu dan membawa kembali Jian Xia Qing Yuan Online 100% sama kepada pemain lama. Gaya seni, efek dan kandungan asli permainan telah dihasilakan kembali dalam sistem dan gameplay.

Elemen Gameplay Klasik Kembali
Song Jin battlefield
Pemain kini boleh merasai semula pertempuran antara Song Kingdom dan Jin Kingdom. Selepas memasuki medan perang, pemain akan diletakkan secara rawak sebagai salah seorang daripada tentera. Pemain akan bergabung dengan pasukan lain yang berada dalam camp yang sama untuk pihak musuh dari camp yang lain. Bunuh musuh, NPC biasa dan menangkap bendera untuk mendapatkan mata untuk camp tersebut. Pada masa yang sama, permainan mobile telah berjaya mengatasi batasan peranti. Kini, pemain boleh mengalami pertempuran epik berpasukan dengan beribu-ribu orang pada paparan skrin peranti mobile masing-masing.

Perdagangan bebas secara bersemuka
Dalam Jian Xia Qing Yuan R, pemain boleh memperoleh alatan-alatan dengan attribute rawak semasa permainan dan pemain hanya boleh membuka gerai jualan dan mula menjual barangan untuk pemain lain. Anda tidak perlu risau mengenai caj menggunakan sistem rumah lelong. Dengan sistem perdagangan bebas, pemain akan memperoleh keuntungan dengan menjual peralatan yang tidak diperlukan kepada orang lain.

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Elemen Wu Xing
Elemen Wu Xing sama seperti elemen barat seperti air, tanah, api dan udara. Tetapi elemen Wu Xing mempunya lima elemen iaitu api,air, kayu, logam dan tanah. Attribute karakter dengan elemen Wu Xing yang dipilih pemain, maksimumkan kesan di mana 10 clan seni pertahanan diri yang kamu boleh sertai seperti Wu-Tang, EMei, shaolin dan banyak lagi. Setiap clan mempunyai kekuatan dan kelemahan mereka sendiri, ini akan membuat pemain lebih seronok dalam gameplay.

Ganjaran Pra-daftar
Terdapat empat Kempen pra-daftar, pemain yang berjaya selesaikan kempen tersebut akan dapat menuntut ganjaran dalam permainan seperti berikut:
Ganjaran Pra-daftar Telefon– Silver Tael x 28,888 , Gold Ingot x150, Qi Cultivating Pill x1, Xuan Jing Ore x100, Advanced White Horse Pill x3Ganjaran Pra-daftar di App Store dan Google Play– Mount: Red Dragon Horse (3 hari), 10 Xuan Jing Ore x2, Qi Passing Pill x1, Advanced White Horse Pillx1, Song Jin War Declaration Letter x1Ganjaran jumlah pemain pra-daftar– 5000 pra-daftar: Xuan Jing Ore x2, Silver Tael x1888– 10000 pra-daftar: Xuan Jing Ore x5, Silver Tael x2888, Herbal Potion x5– 15000 pra-daftar: Xuan Jing Ore x8, Silver Tael x3888, Herbal Potion x10, Dragonvein Map x5– 30000 pra-daftar: Realising Pill x5, Clan Contribution Point x588, Silver Tael x5888, White Horse Pill x1, Hidden Dragon’s Treasure(lvl.2) x2– 50000 pra-daftar: Realising Pill x5, Mind Calming Scrolls x5, Silver Tael x8888, Hidden Dragon’s Treasure(lvl.3) x3, Mask: New Year Swordsman/Swordswoman (3 hari）

Anda boleh pra-daftar permainan ini melalui pautan dibawah dan mengikuti perkembangannya melalui Facebook:
Laman pra-daftar peranti mobileLaman pra-daftar App Store dan Google PlayFanpage FacebookFan Group Facebook
Artikel ini ditaja oleh VNG Games.
 Muat turun di sini

Jian Xia Qing Yuan RRelease Date: 2022-01-05Android, iOS
Jian Xia Qing Yuan R mengekalkan perspektif klasik 2D dan gaya retro dari 18 tahun yang lalu dan membawa kembali Jian Xia Qing Yuan Online 100% sama kepada pemain lama. Gaya seni, efek dan kandungan asli permainan telah dihasilakan kembali dalam sistem dan gameplay.

Jangan lupa untuk ikuti kami di TikTok!
  @gamersantaimy
Tags: Jian Xia Qing Yuan RVNG Games


Kehangatan Nioh 2 makin membara! Ketahui serba sedikit infonya disini!

Tiga hari lagi bakal hadir di PlayStation 4 untuk permainan video Nioh 2 ini yang membawa aksi pengembaraan dalam era Sengoku Jepun. Merupakan sebuah permainan dari Team Ninja dan diterbitkan oleh Koei Tecmo dan Sony Interactive Entertainment,  juga merupakan sebuah permainan yang gempak pada keluaran Nioh yang pertama pada tahun 2017. Kini ianya akan hadir ke PlayStation 4, 13 Mac 2020 ini dan dalam November tahun ini untuk PC.

Pertama kali diumumkan di E3 2018 ketika sidang media Sony, kemudian beta terbuka yang pertama dibuka pada 1 November diikuti dengan percubaan kali kedua Februari lalu. Pemain ketika menyertai ujian beta ini turut akan menerima kosmetik dalam permainan percuma ketika pelancaran kehadiran keseluruhan permainan 13 Mac ini di PlayStation 4.
Nioh yang pertama mendapat review-review yang baik dari pemain, jadi dengan harapan agar Nioh 2 turut dapat memberi pemain setia yang terbaik sekali lagi. Di set kan pada tahun 1555, Nioh 2 secara teknikal merupakan prekuel dan mengisahkan Yokai Spirit yang pemain boleh mereka watak tersebut dan pemain dapat menggunakan pelbagai senjata lagenda seperti odachi dan kusarigama serta peroleh pelbagai skil ketika didalam permainan.

Buat masa kini, jalan penceritaan akan melihat persegi protagonis terhadap yokai semasa persaingan kritikal dalam konflik meluas di Jepun. Malah protagonis nampaknya dihubungkan dengan tokoh-tokoh bersejarah, kerana dikatakan bahawa bahagian manusia itu akan menjadi Toyotomi Hideyoshi, seorang samurai dan penguasa yang terkenal dengan membawa era Sengoku. Fakta ini agak menarik disebabkan watak pratagonis dicipta dari kita sendiri di Nioh 2, jadi pastinya hubungan sebenar dapat dimainkan secara menarik.

Melalui open beta yang dibuka 28 Februari 2020 lalu, pemain menyatakan watak akan dihasilkan sendiri dengan pemilihan antara 4 jenis cara berlawan, termasuk Ninja, Samurai dan Onmyo Magic Styles juga yang terbaru Shiftling Styles yang menggunakan latar belakang protagonis yokai. Juga senjata yang boleh digunakan pada awal permainan, pemain dapat menggunakan Dual Hatches dan Switchglaive dimana terdapat beberapa konfigurasi yang pemain perlu gunakan.
Okay, kita teruskan pula dengan barangan bonus pre-order yang kini boleh didapati di PlayStation Store!
Bonus Pre-Order Nioh 2

Pre-Order tidak kisah lah antara versi salinan fizikal atau digital, Nioh 2 akan mendapat akses beberapa bonus tersedia. Ianya merupakan set Demon Horde Armor, Sudama Netsuke Charm, tema PS4 Nioh 2 dan avatar PlayStation Nioh 2.
Pre-order Edisi Standard Nioh 2
Pre-Order edisi Standard di PlayStation Store sekarang dan anda akan mendapat kesemua bonus seperti yang tersebut diatas serta dapatkan First Samurai armour set yang boleh dibeli sebelum 25 Mac 2020 sebagai bonus pembelian awal permainan. Untuk edisi Standard anda boleh dapatkannya pada harga RM253.00.
Pre-order Edisi Deluxe Nioh 2

Beralih pula pada edisi Deluxe Nioh 2 dimana pemain akan mendapat barangan fizikal seperti steelbook case dan art book. Dalam masa yang sama pemain juga akan mendapat pas bermusim dan bonus pre-order. Sama seperti edisi Standard, pemain akan menerima Tema Nioh 2 juga Avatarnya. Tidak terlupa pemain akan mendapat bonus selepas pelancaran yang termasuk Demon Horde armour set (9 jenis), Sudama netsuke charm juga First Samurai armour set. Anda boleh mendapatkan edisi Deluxe ini pada harga RM349.00.
Jadi jangan lupa dengan kehadiran permainan penuh Nioh 2 13 Mac 2020 ini okay! Dah main tu jangan lupa kongsi pengalaman anda dekat kami ye!
 Pre-Order Edisi Standard disini!
 Pre-Order Edisi Deluxe disini!
Jangan lupa untuk ikuti kami di TikTok!
  @gamersantaimy
Tags: koei tecmoNioh 2PlayStation 4Sony Interactive Entertainmenteam ninja


Peminat Malaysia tidak puas hati isu KissAnime! Seramai 67% mengamuk!

Anime cetak rompak telah menjadi sebahagian daripada fandom dunia selama beberapa dekad, tetapi salah satu sumber terbesarnya telah ditutup pada hujung minggu lalu. KissAnime dan KissManga telah dihapuskan beberapa hari lepas, dan tindakan itu membuatkan peminat di seluruh dunia terkejut. Sempena itu, Anime News Network melakukan kajian mendalam terhadap reaksi komuniti, dan hasilnya menunjukkan bahawa peminat Asia Tenggara terutamanya Malaysia amat dipengaruhi oleh berita penutupan KissAnime dan Kissmanga.

ANN mengadakan tinjauan sejurus selepas kedua-dua laman web tersebut ditutup. Ketika membincangkan bersama pengguna Malaysia, seramai 67.49% mengatakan bahawa mereka marah atau sedih dengan penutupan laman. Jika dibandingkan bersama pengguna Amerika Syarikat, hanya 33.89% yang menjawab mereka marah.
Perkara yang membezakannya lagi adalah responden Amerika Syarikat lebih gembira dengan penghapusan laman web tersebut. Itu dibandingkan dengan hanya 7.69% pengguna Malaysia yang merasa gembira dengan perubahan. Negara-negara lain di Asia Tenggara seperti Filipina juga terkesan teruk oleh penutupan KissAnime dan Kissmanga dengan jumlah nilai 57.62% pengguna Filipina yang tidak gembira.

Menurut laporan ANN, respon ini ialah data yang dikumpulkan daripada peminat. Jika ramai tertanya mengapa jawapan antara Asia Tenggara dan Amerika Syarikat sangat berbeza, ia mungkin disebabkan oleh aspek katalog anime dan kemudahan akses.
Di Asia Tenggara, kita ada pilihan untuk menonton anime secara sah. Masalahnya timbul dengan berapa banyak anime yang ditawarkan. Aniplus-Asia mempunyai perkhidmatan yang menawarkan sekitar 250 anime. Jumlah ini sebenarnya amat sedikit berbanding dengan katalog yang ditawarkan di A.S. kerana terdapat lebih daripada 1,000 anime di Crunchyroll. Jika anda masih ingat katalog KissAnime yang besar, padan lah peminat rindu KissAnime.

Buat masa ini, ramai ingin pihak bertanggungjawab mengutamakan servis-servis yang kurang mendapat akses. Syarikat-syarikat besar seperti Funimation dan Crunchyroll mempunyai penonton antarabangsa, tetapi perlesenan mereka boleh pergi sejauh mana. Ketika Jepun memerangi isu cetak rompak, ia amat sukar untuk mengetahui siapa yang akan memberikan servis yang lebih baik kepada komuniti anime.
Apa pendapat anda tentang laporan data ini? Bagaimana ia mempengaruhi pengalaman anime anda? Mari berkongsi dengan saya di ruang komen.
Sumber – ANN
Jangan lupa untuk ikuti kami di TikTok!
  @gamersantaimy
Tags: animeKissanimeKissmangaMalaysia


Laporan pertama untuk ujian beta Final Fantasy 7: The First Soldier didedahkan!

Square Enix telah mendedahkan laporan pertama dari peserta untuk ujian beta tertutup Final Fantasy 7: The First Soldier. Hasil dari laporan ini dapat dilihat secara umum di halaman Facebook rasmi permainan, dan nampaknya ramai yang berpuas hati dan memberi komen positif.

Sebanyak 61% pemain “sangat berpuas hati” dengan permainan, dan 57% menikmatinya lebih dari yang diharapkan. Sudah tentu, jumlah ini sangat banyak. Selain itu, sistem kawalan menerima respon yang agak bercampur, di mana anggaran separuh daripada pemain perlu membiasakan dengan kawalan permainan dan bukannya bermain secara intuitif. Square Enix mengakui isu ini dan menyatakan bahawa mereka akan berusaha untuk memperbaiki kawalan supaya lebih mudah difahami.

Untuk penambahbaikan yang paling diinginkan, dua pilihan yang paling banyak diundi adalah pergerakan/kawalan watak dan pengendalian senjata. Sebagai tindak balas, Square Enix menyatakan bahawa mereka akan mengoptimumkan kawalan dan menambahkan keserasian controller dan mod latihan.

Laporan umum untuk ujian beta Final Fantasy 7: The First Soldier juga merangkumi respon bagi grafik dan reka bentuk arena. Pemain suka persekitaran sekeliling dan mengaku ia dihasilkan dengan bagus. Seterusnya, walaupun ada beberapa pemain yang tidak mahir dalam judul battle royale, mereka menikmati pengalaman permainan ini. Selain itu, pemain memberikan maklum balas tentang perbezaan setiap pekerjaan. Lebih 60% pemain menyatakan mereka dapat merasa perbezaan yang besar ketika memilih pekerjaan yang berbeza.

Statistik untuk data permainan juga disediakan, dan walaupun tidak ada topik penting untuk disenaraikan, anda dapat melihat kelas dan sihir yang paling banyak digunakan serta serta lokasi yang paling banyaknya berlaku pertarungan.
Sebagai penutup, Square Enix menjaminkan kepada pembaca yang mereka akan mengambil setiap maklum balas dengan serius dan akan memberikan yang terbaik untuk menghebatkan lagi pengalaman judul battle royale mobile ini.
Untuk segala liputan kami tentang Final Fantasy 7: The First Soldier, sila tekan pautan ini.
 Lihat di sini

Final Fantasy 7: The First SoldierPublisher: Square EnixRelease Date TBCAndroid, iOS
Final Fantasy 7: The First Soldier merupakan game battle royale untuk peranti mudah alih yang berlangsung 30 tahun sebelum peristiwa Final Fantasy 7.

Jangan lupa untuk ikuti kami di TikTok!
  @gamersantaimy
Tags: Androidbattle royaleFinal Fantasy 7: The First SoldieriOSMobilesquare enix


Game terbaru Square Enix untuk PS5 – PROJECT ATHIA adalah game Dunia Terbuka!

Nampaknya, permainan yang didedahkan sebelum ini di The Future of Gaming iaitu Project Athia adalah sebuah permainan dunia terbuka seperti yang telah dimaklumkan oleh director Yosuka Matsuda di sebuah kenyataan pada penerbitan Jepun yang telah diterjemahkan. Project Athia dijadualkan menjadi judul PlayStation 5 dan PC, serta pertama kali dilancarkan pada bulan Jun bersamaan dengan maklumat bahawa ia akan dibuat menggunakan Luminous Engine dan dikembangkan oleh Luminous Productions.

Dengan begitu banyak permainan eksklusif untuk konsol PlayStation 4, harapan di kalangan pemain dan penganalisis lebih kurang sama pada Sony dengan konsol generasi berikutnya. Walaupun Project Athia tidak eksklusif untuk PS5, ia akan menjadi tajuk untuk ditonton, terima kasih kepada silsilah penerbit dan pembangun yang membuatnya terutama memandangkan kejayaan projek Square Enix baru-baru ini seperti FF7 Remake.

Dalam wawancara awalnya di Weekly Toyo Keizai Plus yang telah diterjemahkan oleh Gematsu, presiden Square Enix Yosuke Matsuda mendedahkan bahawa Project Athia akan menjadi permainan dunia terbuka.Matsuda juga menyarankan bahawa prestasi Project Athia pada perbandingan PS5 dan bagaimana ia dipaparkan di PC akan “hampir sama”, perbandingan yang pasti akan memicu lebih banyak perdebatan antara pengguna yang memutuskan sama ada mereka akan melabur di permainan PC dan tidak konsol gen seterusnya pada masa akan datang. Inilah keseluruhan petikan dari Matsuda semasa membincangkan Project Athia:

“Permainan Project Athia (judul tentatif), yang akan kami rilis untuk PS5, adalah permainan gaya dunia terbuka di mana pengguna dapat bergerak bebas di seluruh dunia permainan. PS5 secara dramatis meningkatkan teknologi video, seperti dengan penerapan pantulan cahaya teknologi ‘ray-tracing’. Berbanding dengan yang anda lihat di PC, ianya hampir sama. ”
-Yosuke Matsuda
Terdapat sedikit maklumat mengenai Project Athia yang tersedia pada masa ini, tetapi sepertinya permainan ini akan menjadi pusat grafik. Akan menarik untuk melihat bagaimana Square Enix menggunakan kehebatan PlayStation 5 memandangkan ia mempunyai enjin dalamannya sendiri di Luminous. Bagaimana Project Athia ternyata dapat menjadi gambaran menarik bagaimana PS5 dapat disesuaikan untuk situasi berbeza pembangun.

Namun, buat masa ini, pengguna tahu mereka akan mendapat permainan PS5 dunia terbuka dari Square Enix yang kini dipanggil Project Athia. Dengan begitu sedikit yang perlu dilanjutkan, sukar untuk mendapat gelaran yang baik, tetapi peningkatan teknologi video yang diserlahkan oleh Matsuda secara dramatik semestinya bermaksud apa sahaja pandangan peminat mengenai Project Athia pada masa akan datang sekurang-kurangnya adalah menarik. Jadi nantikannya ok!
Jangan lupa untuk ikuti kami di TikTok!
  @gamersantaimy
Tags: Luminous EngineLuminous ProductionsProject Athiasquare enixYosuka Matsuda


Pandangan pertama gameplay Mafia: Definitive Edition! Sepanjang 14 minit!

Walaupun remake atau versi definitif menjadi semakin popular di industri permainan video, tidak banyak yang kelihatan menarik dan kemas seperti Mafia: Definitive Edition oleh Hangar 13. Pandangan pertama mereka didedahkan hari ini dan ia mempamerkan visual yang luar biasa, beberapa mekanik yang canggih, dan sedikit gambaran tentang bagaimana jalan cerita permainan ini diceritakan semula melalui salah satu misi paling ikonik, “A Trip to the Country.”. Saya rasa amat jelas di mata semua bahawa Mafia: Definitive Edition akan menjadi permainan video yang amat dinanti-nantikan ketika pelancarannya pada 25 September 2020.

Kami sudah tahu bahawa permainan ini akan mendapat peningkatan visual yang besar dan dalam temuramah eksklusif bersama presiden dan ketua pegawai kreatif Hangar 13, Haden Blackman, dia menjelaskan bahawa pasukan pemaju sebenarnya melakukan penambahbaikan mengikut kesilapan atau kekurangan mereka semasa mengembangkan Mafia 1 dan 2. Sebagai contoh, sistem pertempuran senjata akan lebih mirip dengan Mafia 3, yang berasaskan cover-based tetapi lebih bahaya. Harus diingat bahawa protagonis Mafia: Definitive Edition, Tommy Angelo, bermula sebagai seorang pemandu teksi biasa sebelum menjadi gengster, sedangkan protagonis Mafia 3 iaitu Lincoln Clay adalah bekas tentera, jadi akan ada perbezaan antara cara kedua-dua watak bermain. Pertempuran akan menjadi “sedikit lebih bahaya” bagi Tommy, kata Blackman, dan “setiap peluru adalah amat penting.”

Satu lagi perubahan besar adalah bagaimana undang-undang trafik berfungsi. Dalam permainan asli, pemain harus mematuhi undang-undang agar tidak diburu oleh pihak polis. Walaupun tetapan ini masih ada untuk edisi definitif, akan ada pilihan untuk mengubah ketegasan undang-undang yang perlu dipatuhi. Sebagai contoh, pemain dapat mengubah suainya agar mereka tidak ditangkap kerana melanggar lampu merah. Pilihan tambahan ini disediakan untuk memenuhi sikap-sikap pemain yang berbeza untuk menentukan gaya permainan pilihan dan bagaimana ia mempengaruhi mereka semasa maju dalam jalan cerita utama.

Alang-alang kita bercakap tentang jalan cerita, Mafia: Definitive Edition mempunyai latar belakang yang lebih luas. Salah satu contoh yang diberikan oleh Blackman adalah peranan yang dimainkan oleh teman wanita Tommy, Sarah. Meskipun memiliki peranan yang sangat penting, dia tidak membuat banyak penampilan, jadi pasukan pemaju akan memberinya lebih banyak adegan dalam permainan agar pemain lebih memahami keputusan yang Tommy yang dia buat.

Mafia: Definitive Edition akan dikeluarkan pada 28 Ogos 2020, di PlayStation 4, Xbox One, dan Steam manakala Mafia II: Definitive Edition dan Mafia III: Definitive Edition sudah tersedia untuk didapati sekarang. Bagi pemain yang membeli Mafia: Trilogy, mereka akan mendapat ketiga-tiga permainan video, dan Mafia pertama akan dibuka apabila ia dibebaskan.
 Muat turun di sini

Mafia: Definitive EditionPublisher: 2K GamesDeveloper: Hangar 13Release Date: 2020-09-25Microsoft Windows, PlayStation 4, Xbox One
Mafia: Definitive Edition dibina daripada awal ke atas dengan aset baru dan cerita yang diperluaskan. Seperti permainan video asli pada 2002, pemain mengawal Tommy Angelo di kota Lost Heaven pada tahun 1930-an, dan mengikuti kebangkitan dan kejatuhan Tommy Angelo dalam keluarga jenayah Salieri.

Jangan lupa untuk ikuti kami di TikTok!
  @gamersantaimy
Tags: GameplayHaden BlackmanMafiaMafia: Definitive Edition


Koleksi skin Attack on Titan kini tersedia dalam Dead by Daylight!

Selepas mengeluarkan banyak teaser, akhirnya Dead by Daylight melancarkan koleksi Attack on Titan yang boleh didapatkan mulai 20 Julai 2022. Ini merupakan kolaborasi pertama mereka dengan siri anime Attack on Titan dengan membawakan lebih banyak skin untuk survivor dan killer.

Sebelum ini, mereka telah mendedahkan tiga skin termasuk Eren Yeager untuk Dwight Fairfield, Hange Zoe untuk Zarina Kassir dan Oni sebagai Armored Titan. Semasa pelancaran, para peminat dikejutkan dengan lebih banyak skin. Berikut adalah senarai penuh skin survivor dan killer:

Dwight - ErenYui- MikasaJake - LeviMeg - AnnieFelix - ArminKate - HistoriaZarina - HangeAce - Kenny
Survivor (Very Rare)
Dwight Fairfield – Uniform ErenYui Kimura – Uniform MikasaJake Park – Uniform LeviMeg Thomas – Uniform AnnieFelix Richter – Uniform ArminKate Denson – Uniform HistoriaZarina Kassir – Uniform HangeAce Visconti – Uniform Kenny
Oni - Armored TitanSpirit - War Hammer Titan
Killer (Ultra Rare)
Oni – Armored TitanSpirit – War Hammer Titan

Dengan membeli skin Attack on Titan, anda akan diberikan ganjaran sehingga 5 Charm. Untuk mendapatkan setiap satu charm tersebut, anda perlu memenuhi kriteria untuk mendapatkannya.
Cadet Corps Crest Charm – Log masuk semasa pelancaran Mid-ChapterGarrison Regiment Crest Charm – Dibuka dengan membeli mana-mana skin survivor AOTMilitary Police Regiment Crest Charm – Dibuka dengan membeli mana-mana 2 skin AOTScout Regiment Corps Crest Charm – Dibuka dengan membeli mana-mana 3 skin AOTWall Titan Charm – Dibuka dengan membeli skin killer AOT

Sebelum ini, terdapat spekulasi yang mengatakan bahawa DBD akan mengadakan crossover bersama Resident Evil buat kali kedua yang dikenali sebagai ProjectW. Untuk peminat RE, sudah tentu yang terlintas dalam fikiran ialah Wesker.
Project Wesker merupakan projek yang diketuai oleh Oswell E. Spencer yang ingin menghasilkan manusia yang lebih hebat. Mungkin ramai yang inginkan Mr X dalam DBD tetapi kalau ada manusia super dalam game ini, mungkin pemain boleh dapatkan gameplay yang lebih unik pada masa akan datang.

Saya ingin mengingatkan anda bahawa koleksi Attack on Titan boleh didapatkan dalam store in-game Dead by Daylight bermula hari ini bersamaan 20 Julai 2022. Apa pun kesemua skin nampak sangat menarik lagi-lagi Armored Titan. Kalau anda inginkan liputan lain mengenai Dead by Daylight, sila klik pautan ini.
 Muat turun di sini

Dead by DaylightRelease Date: 2016-06-14Microsoft Windows, Nintendo Switch, PlayStation 4, Steam, Xbox One
Dead by Daylight adalah permainan video seram survival asimetri yang dikembangkan oleh Behavior Interactive. Dead by Daylight dilancarkan untuk PC pada bulan Jun 2016, dilancarkan di PlayStation 4 dan Xbox One pada bulan Jun 2017 & dilancarkan di Nintendo Switch pada 24 September 2019. Permainan ini dimainkan sebagai multiplayer 1v1 dalam talian di mana satu pemain mengambil peranan sebagai pembunuh dan empat pemain yang lain bermain sebagai mangsa, cuba melarikan diri dari pembunuh dan mengelakkan daripada ditangkap dan dikorbankan kepada Entiti.

Jangan lupa untuk ikuti kami di TikTok!
  @gamersantaimy
Tags: Attack on Titandead by daylightDead by Daylight x Attack on Titan


Xenoblade Chronicles 3: Pendedahan lanjut gameplay, trailer baru dan Expansion Pass DLC

Livestream Xenoblade Chronicles 3 Direct telah mendedahkan beberapa perkara baru mengenai gameplay berserta trailer baru. Bukan itu sahaja, Expansion Pass juga telah diperkenalkan untuk pemain. Mari kami ceritakan lebih lanjut mengenainya.

Sistem dan Gameplay
Kita diperkenalkan dengan enam watak utama iaitu Noah, Eunie, Lanz, Mio, Taion dan Sena. Dalam dunia Xenoblade itu, ia akan memparkan kawan luas untuk penerokaan, puak serta beberapa tempat untuk berehat. Ia juga mempunyai ciri auto-navigation dan landmark untuk memudahkan pemain semasa meneroka.

Untuk pertempuran pula, kita diperkenalkan pula dengan class yang tersedia dalam game iaitu Swordfighter, Zephyr, Medic Gunner, Tactician, Heavy Guard dan Ogre. Setiap ahli parti mempunyai class tersendiri yang mempengaruhi atribut masing-masing. Lebih menarik lagi, anda boleh tukar class untuk watak dalam parti. Pemain juga boleh melakukan kombo serta serangan berantai. Malah anda juga boleh menukar watak di semasa berlawan.

Watak juga kini boleh bergambung untuk menjadi Ouroboros, yang datang dengan pelbagai bentuk mengikut gabungan dua watak yang dikawal. Parti juga boleh membawa watak ketujuh yang dipanggil “Heroes”, yang turut memperkenalkan class tambahan serta serangan art.

Expansion Pass
Xenoblade Chronicles 3 telah memperkenalkan DLC mereka iaitu Expansion Pass berbayar. Pemain yang membeli pass ini akan dapat bermain kisah baru, quest tambahan berserta pakaian baru. Kandungan Expansion Pass ini akan dilancarkan secara berperingkat sehingga penghujung 2023. Berikut adalah jadual rancangan untuk pelepasan kandungan tersebut:
29 Julai 2022Item Pakaian dengan varian warna berbeza31 Disember 2022Challenge BattleWatak Hero dan Quest baruPakaian baru30 April 2023Challenge BattleWatak Hero dan Quest baruPakaian baru31 Disember 2023Senario kisah serba baru

Xenoblade Chronicles 3 akan dilancarkan pada 29 Julai 2022. Anda sudah boleh untuk pra-tempah game ini berserta Expansion Pass. Kedua-duanya dijual berasingan. Anda boleh lawati Nintendo eShop untuk pra-tempah. Untuk mendapatkan liputan lain mengenai Xenoblade Chronicles daripada kami, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Xenoblade Chronicles 3


Kolaborasi besar Magic: The Gathering – The Lord of the Rings akan tiba 23 Jun!

Wizards of the Coast akan mengeluarkan The Lord of the Rings: Tales of Middle-earth, set terbaru dan kolaborasi terbesar setakat ini untuk permainan kad, Magic: The Gathering (MTG). Bakal dikeluarkan pada 23 Jun 2023, banyak watak, tempat dan peristiwa penting daripada novel dan filem telah direka semula untuk dunia Magic melalui karya seni dan mekanik gameplay.

Set baharu ialah persediaan yang bagus untuk pemain baharu, kerana watak Middle-earth yang mereka kenali dan percayai akan membantu mereka dalam perjalanan mereka.

Set ini termasuk Starter Kit bertema, yang membolehkan pemain baru mengalami semula detik-detik kegemaran daripada francais popular, sambil mempelajari tentang permainan kad ini. Pada masa yang  sama, kit ini termasuk dua dek untuk format Moden, bahan pembelajaran asas dan token.
Sertai Frodo dan kawan-kawan

The Lord of the Rings: Tales of Middle-earth telah reka semula watak terkenal ke dalam permainan. Sebagai sebahagian daripada kolaborasi besar-besaran ini, kad Legendary Creature baharu menampilkan Gandalf, Aragorn, Legolas, Saruman, Éowyn, Frodo dan banyak lagi akan memberi impaknya sebagai kad kuat dan berpotensi Commander untuk format multiplayer.
Satu Cincin untuk memerintah semua

‘One Ring’ ialah promosi nadir untuk The Lord of the Rings: Tales of Middle-earthª. Merupakan salinan kad foil premium dengan kemasan emas, ia dimasukkan ke dalam Collector Booster bahasa Inggeris, dicetak dengan penomboran 1 daripada 1 dan skrip Elvish. One Ring yang berharga boleh jatuh ke tangan mana-mana pemain, lantas memberikan peluang unik untuk para collector.

Kredit: Wizards of the Coast
Kisah terlalu epik untuk satu kad
Sesetengah pengembaraan tidak boleh terkandung dalam hanya satu buku, atau satu kad. Set The Lord of the Rings: Tales of Middle-earth mengandungi pelbagai koleksi kad yang boleh didapati dalam Set, Draft dan Collector Booster termasuk:

Kad Borderless Scene: beberapa adegan ikonik daripada kad 2×2 hingga 6×3
Peta seni penuh untuk Middle-earth
Kad Showcase Ring

Set Magic: The Gathering – The Lord of the Rings: Tales of Middle-earth akan dikeluarkan pada 23 Jun 2023. Untuk maklumat lanjut, sila layari laman web rasmi mereka.

Jangan lupa untuk ikuti kami di TikTok!
  @gamersantaimy
Tags: KadMagic: The GatheringMTGThe Lord of The Rings